Biar Betul? Bila Suami Layan Isteri Bercakap Rupanya Boleh Buat Otak Bergeliga

Tahu tak? Layan Isteri Bercakap Boleh Buat Otak Bergeliga.

Serius tau, semakin kerap dengar celoteh isteri semakin otak ni jadi bergeliga, selalu idea fresh datang dengan sendiri. Padahal yang dia duk ngomel tu tak ada kaitan langsung dengan kerja pun..

Menurut kajian Profesor Madya Dr. Sabitha Marican dari UUM wanita boleh bercakap sekurangnya 20 ribu patah perkataan sehari. Orang lelaki pula hanya 7 ribu sahaja.

3 kali ganda lebih banyak !

Sebab itu bila kita layan isteri bercakap kebarangkalian otak kita jadi lebih bijak adalah 3 kali ganda lebih tinggi daripada kita duk berborak dengan kawan lelaki.

Bayangkan jika berborak dengan lelaki otak kita hanya akan memproses maklumat sebanyak 7 ribu patah perkataan sahaja. Mungkin kurang dari itu.

Berbanding borak dengan wanita otak kita di paksa untuk proses 20 ribu maklumat sekaligus. Lebih banyak memproses akan menbuatkan otak jadi lebih cepat berfikir.

10 KALI GANDA LEBIH CEPAT PROSES MAKLUMAT

Sebab inilah kenapa otak wanita 10 kali ganda lebih cepat memproses maklumat daripada otak lelaki kerana mereka dah berlatih bercakap 20 ribu patah perkataan sehari sejak kecil lagi..

Jadi memang tak hairanlah kalau isteri kita dalam kereta bercakap, basuh pinggan bercakap, lipat baju bercakap, malah tengah makan pun dia boleh bercakap. Sebabnya mereka ada quota yang perlu dipenuhi.

Lepas ni kalau nampak isteri berceloteh jangan marah, pasang telinga betul-betul sebab mungkin idea jutaan ringgit boleh datang tiba-tiba..

Kerana setiap patah yang keluar dari mulut isteri itu pembawa rezeki..

Mohd Fhais-Dulu pendiam, sekarang dah jadi peramah gara-gara dengar celoteh isteri setiap hari.

Kesimpulannya selepas ini, suami kenalah selalu layan isteri bercakap.

Sumber kredit: Mohd Fhais


Jangan Sedih-sedih Bila Tak Dapat Tunai Haji Tahun Ini, Ada Banyak Amalan Yang Ganjarannya Umpama Pahala Haji

Haji adalah rukun Islam yang terakhir. Sebagai seorang Muslim yang taat sudah tentu anda ingin melakukan semua rukun Islam iaitu syahadah, solat, zakat, puasa dan menunaikan haji.

Walau bagaimanapun umat Islam yang tidak dapat mengerjakan ibadah haji tahun ini dinasihatkan tidak bersedih mahu pun risau. Biarpun tidak mampu menunaikan ibadah haji kerana kekangan peraturan, umat Islam akan tetap mendapat pahala daripada Allah SWT.

KHABAR BAHAGIA BAGI YANG SEDANG DUKACITA TIDAK DAPAT MENUNAIKAN IBADAH HAJI

Seseorang yang telah bersungguh-sungguh melakukan persediaan dan menanam azam yang tinggi untuk menjadi tetamu Allah namun tidak dipanggil menjadi tetamu-Nya, sesungguhnya Allah SWT menerima niat mereka untuk melaksanakannya dengan ganjaran pahala yang sempurna.

Di dalam satu hadis qudsi, ada menyebutkan bahawa Allah SWT telah berfirman:

إنَّ اللّٰهَ كَتَبَ الْحَسَنَاتِ وَالْسَّيِّئَاتِ ثُمَّ بَيَّنَ ذٰلِكَ، فمَنْ هَمَّ بِحَسَنَةٍ فَلَمْ يَعْمَلْهَا كَتَبَهَا اللّٰهُ لَهُ عِنْدَهُ حَسَنَةً كَامِلَةً، فَإِنْ هُوَ هَمَّ بِهَا فَعَمِلَهَا كَتَبَهَا اللّٰهَ لَهُ عِنْدَهُ عَشْرَ حَسَنَاتٍ إلَىٰ سَبْعِ مِئَةِ ضِعْفٍ إلَىٰ أَضْعَافٍ كَثِيرَةٍ، ومَنْ هَمَّ بِسَيِّئَةٍ فَلَمْ يَعْمَلْهَا كَتَبَهَا اللّٰهُ لَهُ عِنْدَهُ حَسَنَةً كَامِلَةً، فَإِنْ هُوَ هَمَّ بِهَا فَعَمِلَها كَتَبَهَا اللّٰهُ لَهُ سَيِّئَةً وَاحِدَةً

Maksudnya: “Sesungguhnya Allah telah menetapkan nilai kebaikan dan kejahatan, kemudian Dia menjelaskannya. Maka siapa berniat mengerjakan kebaikan tetapi tidak dikerjakannya, Allah mencatatnya sebagai satu kebaikan yang sempurna. Jika ia berniat untuk berbuat kebaikan lalu ia mengerjakannya, Allah mencatatnya sebagai 10 sampai 700 kali kebaikan atau lebih banyak lagi. Jika ia berniat melakukan kejahatan, tetapi ia tidak mengerjakannya, Allah mencatatkan padanya satu kebaikan yang sempurna. Jika ia berniat melakukan kejahatan lalu dikerjakannya, Allah mencatatnya sebagai satu kejahatan” (HR Bukhari & Muslim, hadis sahih)

SubhanAllah, mudahnya Allah SWT nak berikan kita pahala, hanya dengan niat melakukan kebaikan sudah diberikan ganjaran. Tak semua yang kita hajatkan itu baik untuk kita, namun akhirnya takdir Allah jualah yang terbaik buat hamba-hambaNya.

Firman Allah SWT:

وَعَسَىٰ أَن تُحِبُّوا شَيْئًا وَهُوَ شَرٌّ لَّكُمْ ۗ وَاللَّـهُ يَعْلَمُ وَأَنتُمْ لَا تَعْلَمُونَ

Maksudnya: “Boleh jadi kamu membenci sesuatu, padahal ia amat baik bagimu, dan boleh jadi (pula) kamu menyukai sesuatu, padahal ia amat buruk bagimu; Allah mengetahui, sedang kamu tidak mengetahui.” (Surah Al Baqarah: 216)

Benarlah, kita hanya mampu merancang, tapi Allah yang menentukan segalanya. Berbaik sangkalah kepada-NYA. Pasti ada hikmah di sebaliknya.

Walaupun tak dapat ke Tanah Suci Mekah dan Madinah, tapi sebenarnya ada banyak amalan yang ganjarannya umpama pahala haji yang boleh kita lakukan. Antaranya adalah:

SOLAT SUBUH BERJEMAAH

Daripada Anas bin Malik beliau berkata, Rasulullah SAW bersabda:

مَنْ صَلَّى الْغَدَاةَ فِي جَمَاعَةٍ ثُمَّ قَعَدَ يَذْكُرُ اللَّهَ حَتَّى تَطْلُعَ الشَّمْسُ ثُمَّ صَلَّى رَكْعَتَيْنِ كَانَتْ لَهُ كَأَجْرِ حَجَّةٍ وَعُمْرَةٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ تَامَّةٍ تَامَّةٍ تَامَّةٍ

Maksudnya: “Siapa yang solat subuh berjamaah kemudian duduk berzikir sehingga matahari terbit kemudian diikuti dengan solat dua rakaat, maka dia mendapatkan pahala seperti pahala haji dan umrah.” Beliau (Anas r.a.) berkata, Rasulullah SAW bersabda: “Sempurna, sempurna, sempurna.” (HR Tirmizi, hadis hasan)

BERBUAT BAIK PADA IBU BAPA

Daripada Anas bin Malik r.a., beliau berkata:

أَتَى رَجُلٌ النَّبِيَّ صَلَّى اللهُ عَلَيْهِ وَسَلَّمَ، فَقَالَ: إِنِّي أَشْتَهِي الْجِهَادَ وَلَا أَقْدِرُ عَلَيْهِ قَالَ: فَهَلْ بَقِيَ أَحَدٌ مِنْ وَالِدَيْكَ؟ فَقَالَ: أُمِّي قَالَ: «فَابْلُ اللَّهَ عُذْرًا فِي بِرِّهَا، فَإِذَا فَعَلْتَ ذَلِكَ فَأَنْتَ حَاجٌّ وَمُعْتَمِرٌ وَمُجَاهِدٌ إِذَا رَضِيَتْ عَنْكَ أُمُّكَ، فَاتَّقِ اللَّهَ وَبَرَّهَا»

Maksudnya: “Seorang lelaki datang kepada Nabi Muhammad SAW berkata: “Aku ingin berjihad tetapi aku tidak mampu.” Baginda SAW bertanya kembali: “Adakah ibu bapamu masih hidup?” Lelaki itu berkata: “Ya, ibuku.” Lalu, baginda SAW berkata: “Berbuat baiklah kepada ibumu kerana ALLAH, engkau akan dapat pahala haji, umrah dan jihad jika ibumu redha kepadamu. Bertakwalah kepada Allah dan berbuat baiklah kepadanya.” (HR at-Tabrani, hadis hasan)

MENGHADIRI MAJLIS ILMU DI MASJID

Daripada Abu Umamah r.a., Nabi Muhammad SAW bersabda:

مَنْ غَدَا إِلَى الْمَسْجِدِ لَا يُرِيدُ إِلَّا أَنْ يَتَعَلَّمَ خَيْرًا أَوْ يَعْلَمَهُ، كَانَ لَهُ كَأَجْرِ حَاجٍّ تَامًّا حِجَّتُهُ

Maksudnya: “Siapa yang pergi ke masjid dengan tujuan untuk mempelajari sesuatu kebaikan atau mengajarkannya, maka baginya pahala seperti orang yang menunaikan haji dengan sempurna.” (HR al-Thabrani di dalam al-Mu’jam al-Kabir, hadis sahih)

MEMBACA UCAPAN TAHMID, TAKBIR DAN TASBIH SELEPAS SOLAT FARDHU

Daripada Abu Hurairah r.a., beliau berkata:

جَاءَ الْفُقَرَاءُ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالُوا ذَهَبَ أَهْلُ الدُّثُورِ مِنْ الْأَمْوَالِ بِالدَّرَجَاتِ الْعُلَا وَالنَّعِيمِ الْمُقِيمِ يُصَلُّونَ كَمَا نُصَلِّي وَيَصُومُونَ كَمَا نَصُومُ وَلَهُمْ فَضْلٌ مِنْ أَمْوَالٍ يَحُجُّونَ بِهَا وَيَعْتَمِرُونَ وَيُجَاهِدُونَ وَيَتَصَدَّقُونَ قَالَ أَلَا أُحَدِّثُكُمْ إِنْ أَخَذْتُمْ أَدْرَكْتُمْ مَنْ سَبَقَكُمْ وَلَمْ يُدْرِكْكُمْ أَحَدٌ بَعْدَكُمْ وَكُنْتُمْ خَيْرَ مَنْ أَنْتُمْ بَيْنَ ظَهْرَانَيْهِ إِلَّا مَنْ عَمِلَ مِثْلَهُ تُسَبِّحُونَ وَتَحْمَدُونَ وَتُكَبِّرُونَ خَلْفَ كُلِّ صَلَاةٍ ثَلَاثًا وَثَلَاثِينَ

Maksudnya: “Pernah datang sahabat yang miskin kepada Nabi SAW lalu berkata, “Orang-orang kaya, dengan harta benda mereka itu, mereka mendapat kedudukan yang tinggi, juga kenikmatan yang abadi. Mereka melaksanakan solat seperti juga kami melaksanakan solat, mereka puasa sebagaimana kami juga puasa. Namun, mereka memiliki kelebihan disebabkan harta mereka, sehingga mereka dapat menunaikan ibadah haji dengan harta tersebut, dapat melaksanakan umrah bahkan dapat berjihad dan bersedekah.” Maka Rasulullah pun bersabda: “Mahukah aku sampaikan kepada kamu sesuatu yang apabila kamu ambil (sebagai amal ibadah) kamu akan dapat mengatasi (darjat) orang yang sudah mengalahkanmu. Dan tidak akan ada yang dapat mengalahkanmu dengan amal ini sehingga kamu menjadi yang terbaik di antara kamu dan di tengah-tengah mereka, kecuali apabila ada orang yang mengerjakan seperti yang kamu amalkan ini. Iaitu kamu membaca tasbih (Subhanallah), membaca tahmid (Alhamdulillah) dan membaca takbir (Allahu Akbar) setiap selesai solat sebanyak tiga puluh tiga kali.” (HR Bukhari, hadis sahih)

SOLAT FARDHU JEMAAH DI MASJID

Daripada Abu Umamah r.a., Rasulullah SAW bersabda:

مَنْ خَرَجَ مِنْ بَيْتِهِ مُتَطَهِّرًا إِلَى صَلَاةٍ مَكْتُوبَةٍ فَأَجْرُهُ كَأَجْرِ الْحَاجِّ الْمُحْرِمِ ، وَمَنْ خَرَجَ إِلَى تَسْبِيحِ الضُّحَى لَا يَنْصِبُهُ إِلَّا إِيَّاهُ فَأَجْرُهُ كَأَجْرِ الْمُعْتَمِرِ

Maksudnya: “Sesiapa yang keluar dari rumah dalam keadaan suci untuk menunaikan solat fardu, pahalanya seperti menunaikan haji.” (HR Abu Daud, hadis hasan)

Semoga dengan melakukan amalan ini dapat memberikan ganjaran serta memujuk hati para jemaah yang telah bersedia menunaikan haji namun tidak direzekikan untuk menjadi tetamu Allah SWT pada tahun ini.


Hidup Rasa Dipermudahkan Lepas Jadikan Surah Al-Waqiah Sebagai Amalan Tiap Hari

Setiap individu mahukan hidup yang senang dan seboleh-bolehnya tiada siapa yang mahu hidup susah. Namun, jika anda mengalami hidup yang agak sukar berbanding orang lain, anggap sahajalah ia sekadar ujian daripada Allah Taala.

Mungkin Allah sedang menguji anda untuk menjadi seorang yang lebih bersabar dan berubah ke arah kebaikan. Selain itu, anda juga boleh mengamalkan beberapa ayat Al-Quran untuk menjemput rezeki.

Seperti yang dikongsi oleh individu yang mahu dikenali dengan nama Bunga Pastel di laman IIUM Confessions tentang rezeki yang datang mencurah selepas mengamalkan surah Al-Waqiah setiap hari. Jika sebelum ini hidupnya agak susah, semuanya berubah selepas dia menjadikan surah Al-Waqiah sebagai amalannya.

Ikuti perkongsiannya…

Salam semua.

Sekadar berkongsi. Ambil yang baik, buang yang buruk.

Saya tak berhenti cari kerja, berbulan cari, padahal sy cari kerja part time je. Kedai high end, kedai makan, you name it, semua saya apply. Akhirnya sangkut satu company, buat sales, tapi takda basic, komisyen sahaja. Bidang pun sy tak minat. Kos nak pergi kerja lagi bukan murah. Lepas reject tawaran tu, saya fikir banyak kali, kenapa lah tak cuba je kerja tu, entah entah saya boleh perform, dapat la jugak gaji. Memang menyesal. So saya job hunt lagi, berbulan lamanya.

Saya terbaca confession kat page ni, pasal Al-Waqiah magnet rezeki. Ya, benar. Ada satu malam tu, lepas solat subuh, saya baca Al-Waqiah, niat utk dimurahkan rezeki. Tapi Allah sentuh hati saya malam tu. Menangis saya baca Al-Waqiah. Kenapa? Sebab saya baca maksud surah tu sekali. Saya ingat maksud surah tu berkait dengan rezeki, rupanya tidak.

Sayu hati masa baca, teringat banyak dosa saya buat sebelum ni. Saya buat solat sunat taubat. Zikir tak henti, mintak ampun tak henti, doa tak henti. Sampai saya letih. Esok nya saya sambung cari kerja semula. Then petang tu, saya bukak email, ada dua email dari company yang saya pernah apply.

Email pertama, mereka kata permohonan gagal, dalam hati saya, saya patut sedar diri, tak mesti buat ibadah satu malam, terus makbul doa, lagi lagi banyak dosa saya sebelum ni. Saya pun bukak email kedua, mungkin company ter-resend email sama. Tapi sbenarnya email kedua tu jemput saya pergi interview, untuk jawatan yang berbeza. Alhamdulillah, saya tahu tak mesti saya dapat kerja tu, tapi sekurangnya diberi peluang untuk pergi interview, dapat atau tak, tu Allah je boleh tolong.

Selang beberapa hari, saya dapat mesej dari bekas majikan saya, tanya saya free tak, nak mintak saya kerja dengan dia satu dua hari, Alhamdulillah. Sehari dua pun, ada jugak dapat duit dari tak buat apa. Malam yang sama, saya pergi berbuka puasa di masjid. Berkat terawih tiap malam juga agaknya, ada akak ni yang saya selalu bertegur kat masjid, dia tanya saya nak kerja tak. Gaji mahal, tapi part time. Alhamdulillah.

Nampak tak the power of dua’s on Ramadhan, the power of Al-Waqiah, the power of taubat, the power of ibadah. Tiga tawaran kerja part time sekali gus. Saya cari part time sebab saya duduk di negara orang, visa lagi beberapa bulan expired. Saya student di negara yang islamophobia kuat. Saya bertudung, Islam. Jadi memang lagi susah kalau nak dapat kerja.

Apa pun saya bersyukur sangat sekarang. Jadi yang belum dapat kerja, or duit asyik tak cukup, cuba lah baca Al-Waqiah, solat fardhu jangan tinggal. Lagi dekat kita dengan Allah, lagi Allah kasihi kita. Perancangan Allah hebat, jadi jangan pernah putus asa.

Sumber: IIUM Confessions via Kuali Panas

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Tekad Hilangkan 10 Kg, Zulin Ambil  Diet Telur Ganti Nasi & Kongsi Menu Diamal Setiap Hari Untuk Tempoh Sebulan

Sebelum ini pelakon dan pengacara Zulin Aziz telah berjaya menurunkan berat badannya kepada berat ideal. Namun sebenarnya tidak mudah untuk kita ‘maintain’ saiz sebelumnya memandangkan banyak godaan terutama dalam bab makan. Walaupun sebenarnya dia sudah kurus, tetapi Zulin kini dalam proses menurunkan lagi berat badannya setelah hampir sebulan enak menikmati jamuan sempena Syawal lalu. Tiddak sentuh nasi sebaliknya menggunakan diet telur dalam proses menurunkan berat badannya. Zulin juga turut berkongsi cara masakan telur yang betul dan menu dicadangkan untuk tempoh seminggu.

Zulin mensasarkan 30 hari dan semalam sudah masuk hari ketiga dia diet telur.  Hasilnya berat Zulin sudah turun 2 kg dan masih ada 27 hari untuk ditempuhinya.

Dia juga turut memohon followernya mendoakan agar dia kuat untuk menempuh 27 hari mendatang. Selain dari diet menu telur, Zulin juga membertahu dia turut minum teh hijau setiap hari. Menurutnya tidak kira apa jenama asalkan tiada gula.

Di samping itu Zulin juga turut memberitahu petua dalam diet telur yang diamalkannya. Caranya ialah dia hanya memgambil putih telur dan membuang bahagian kuning berkenaan.

Walaupun pengacara berbakat ini turut mengingatkan mereka di luar sana untuk berdiet mengikut cara tersendiri dan paling penting megikut kemampuan badan sendiri. Jika was-was boleh terus bertanya kepada yang pakar.

Ayuh kita kongsikan menu diet telur untuk tempoh seminggu yang dicadangkan oleh Zulin Aziz. Untuk tempoh itu (2 minggu) tiada pengambilan nasi dan jika dilakukan berterusan boleh turun sehingga 10 kg. Paling penting tiada gula dalam pengambilan diet berkenaan.

Jadi bagi yang mempunyai masalah berat badan boleh mencubanya untuk mendapatkan tubuh langsing seperti anak dara. Yang penting kena disiplin dan bersungguh-sungguh.


Pakai Losyen Pun Kena Tahu Cara Yang Betul, Jangan Main Sapu. Salah Pakai, Kulit Boleh Rosak Tau!

Tipulah kalau anda tiada losyen di rumah kan. Kalau dah namanya perempuan, pastinya anda mempunyai item cantik bermula dari kepala hinggalah ke kaki.

Selalunya, losyen yang menjadi pilihan kita adalah losyen yang berbau wangi. Barulah rasa lebih yakin mahu bersalaman dengan orang ramai kan.

Tetapi ada satu perkara yang perlu anda tahu terutamanya cara untuk memakai losyen yang tepat. Kebanyakan wanita selalu memakai losyen dengan cara yang salah.

Jadi, ketahui 7 kesalahan ini supaya anda tak ulanginya kemudian hari.

1. Terus Sapu Pada Kulit Yang Kering

Sekiranya anda mempunyai kulit yang kering, anda pasti mahu terus memakai losyen pada tubuh. Sebaiknya, anda skrub dulu kulit anda sebelum memakai losyen. Jika tidak, losyen tersebut hanya akan berada di atas kulit dan tidak meresap dengan sempurna.

2. Tidak Memakai Losyen Selepas Mandi

Selepas mandi, anda seharusnya terus memakai losyen kerana kulit masih lembap dan memudahkan losyen untuk menyerap ke dalam kulit. Paling lambat adalah sekitar 30 minit selepas mandi.

3. Sapu Terlalu Kasar

Kerana ingin cepat, anda telah menyapu losyen pada tubuh dengan kasar. Seharusnya, sapu dengan gerakan memutar bermula daripada kaki hingga ke leher.

4. Losyen Berbeza Untuk Bahagian Tubuh Berbeza

Rupa-rupanya anda tidak boleh menggunakan satu jenis losyen untuk semua bahagian tubuh. Gunakan losyen jenis krim untuk bahagian yang terlalu kering seperti lutut dan siku. Untuk bahagian lain, gunakan losyen daripada jenis gel.

5. Memakai Losyen Terlalu Sedikit

Sama seperti memakai krim perlindungan matahari, losyen juga perlu selalu dipakai pada tubuh kerana tubuh boleh hilang kelembapannya selama anda berada di luar rumah. Semakin banyak tubuh anda terkena panas atau sejuk, semakin cepat tubuh menjadi kering dan dehidrasi. Sebaiknya, sapukan losyen setiap 6 atau 7 jam sekali.

6. Memakai Losyen Pada Muka

Jangan sesekali memakai losyen pada muka kerana kandungan losyen badan terlalu berat untuk wajah.


Rezeki Kekal Mencurah-curah Jika Amal 7 Konsep Sedekah Ini. Paling Mudah Baca Al-Fatihah

Konsep rezeki akan jadi lebih murah dan mudah datang jika kita bersedekah atau ‘memberi’ kepada orang lain. Tidak kisah banyak atau sedikit, apa yang penting adalah keikhlasan.

Seperti contoh kisah Nabil yang memberi sedekah pada seorang pakcik walaupun ketika itu hanya ada RM2 dari poketnya. Dan kini beliau antara selebriti terkaya di tanah air. Tidak susah untuk melakukannya dan paling utama adakah nawaitu untuk memberi sedikit kebahagiaan kepada mereka yang memerlukan.

Jika bukan dalam bentuk wang tunai, mungkin pertolongan atau barangan keperluan lain. Ingatkan bukan semua yang ada di muka bumi ini adalah hak milik kita. Semuanya kepunyaan Allah SWT.

Walaupun tidak mempunyai kucing peliharaan, mungkin akan ada kucing ini singgah di rumah kita. Jadi sediakanlah sebekas makanan dan semangkuk air di luar rumah kita. Ini khusus untuk kucing jalanan yang singgah dan lalu di kawasan rumah kita. Anggap ia adalah rezeki kucing berkenaan.

Setiap kali mendapat gaji, cuba asingkan sedikit untuk disedekahkan pada mereka yang memerlukan. Tidak perlu susah mencari orang lain, sebaliknya sedekah pada adik beradik yang susah dan memerlukan. Tidak banyak sedikit juga sudah memadai dan penting sedekah.

Kalau boleh amalkan sentiasa sediakan wang kecil dalam dompet kerana kadang-kadang kita diduga ada yang memohon bantuan. Atau jika singgah solat di mana-mana masjid boleh berbuat demikian pada tabung disediakan.

Letakkan di bilik tidur sebuah kotak kecil. Setiap kali anda berbuat tidak baik atau melakukan dosa, masukkan wang kecil ke dalamnya. Genap satu bulan, keluarkan duit ini dan sedekahkan duit ini pada yang memerlukan. Insya-Allah.

Satu lagi amalan lain adalah jika kita mengunjungi majlis keramaian, ada cara tertentu boleh bersedekah. Selain memberi wang, anda juga boleh sedekahkan air mineral pada tetamu yang hadir.  Paling afdal untuk buat adalah ketika urusan pengebumian sebab selalunya tuan rumah tidak sediakan makanan dan minuman. Ini memang sangat membantu!

Tidak rugi juga jika kita amalkan konsep ‘keep the change’ ini. Walaupun bakinya hanya beberapa sen tetapi tak salah sedekah untuk peniaga kecil. Lebih berkat dan memberi kegembiraan pada orang lain. Itu sudah cukup memadai kerana kebahagiaan orang lain sangat bererti padanya.

Sekiranya anda ada wang lebih digalakkan untuk membeli Al-Quran atau sejadah, boleh sedekahkan di mana-mana masjid atau surau atau pusat tahfiz. Jika mereka membacanya akan ada bahagian anda di situ.

Amalan paling mudah adalah membaca surah Al-Fatihah setiap pagi. Sedekahkan juga kepada kedua ibu bapa yang masih hidup ataupun sudah mati. Insya-Allah jika kita amalkan, akan nada balasan baik yang Allah berikan.

Sumber: Kisah Zakat Malaysia

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


2 Kali Umrah Namun Tiada Rezeki Ke Taman Syurga Raudhah, Ajak Shiro Pujuk Hati Isteri Yang Bersedih

Memasuki taman syurga Raudhah memang menjadi impian semua muslim ketika mengerjakan umrah. Nikmatnya memasuki taman itu tidak dapat digambarkan dengan kata-kata. Hanya Tuhan sahaja yang memahami perasaan itu. Sebak,terharu. Segala perasaan itu bercampur-baur.

Namun, adakalanya hajat itu tidak kesampaian. Seperti yang dikongsikan oleh pelawak popular iaitu Ajak Shiro, isterinya Afifah Amin begitu sedih sekali apabila tidak dapat memasuki Raudhah kerana didatangi haid.

InsyaAllah, walaupun tiada rezeki untuk memasukinya, tapi Tuhan tahu segala yang terbuku di hati itu. Moga urusan Ajak sekeluarga di sana dipermudahkan dan diluaskan rezekinya.


Patutlah Kulit Wanita Cina Glowing & Anjal, Ini Rupanya Minuman Rahsia Yang Diamalkan

Sudah menjadi kebiasaan kalau kita nak kulit cantik, mesti akan cari produk kecantikan wajahkan. Tapi tahukah hijabi bahawa pemakanan juga merupakan pengaruh penting yang akan memberi kesan terhadap kecantikan dan kesihatan wajah. Sebab itulah kita kena pilih makanan yang menyihatkan sis.

Kalau nak kulit lembut dan anjal, kita kenalah amalkan pemakanan yang baik seperti jus sarang burung. Kita juga boleh maintain awet muda tau kalau kita konsisten mengamalkannya.


Melirik Global Sebagai Ikon Fesyen Berhijab, Neelofa Curi Tumpuan Di Acara Fesyen Bottega Veneta.

Neelofa terus melakar nama dalam dunia fesyen melalui kolabrasi pelbagai jenama antarabangsa. Ternyata gaya hijabnya melirik deria pandang global untuk menjadikan selebriti ini sebagai ikon fesyen hijab terus unggul hingga ke saat ini.

Selain menjadi selebriti pertama Malaysia yang menerima undangan menonton acara pertunjukan fesyen Versace di Milan, Itali bersempena Minggu Fesyen Milan, Neelofa turut melahirkan rasa teruja kerana turut menerima undangan bagi acara pertunjukan fesyen Bottega Veneta.

Memilih siluet yang agak ringkas, Neelofa menggayakan persalinan monokrom dengan padanan akhir tas tangan berona krim dengan solekan tanpa mekap (no make-up look).

“Agak gementar untuk menggayakan stail berkenaan. Tetapi saya yakinkan diri. Alhamdulillah, respons sangat positif daripada PR team Bottega dan orang ramai,” katanya.

Tambah Neelofa, topi sama warna yang dipakai ketika menghadiri acara tersebut merupakan hasil kreativiti jurugayanya, Colin Sim yang mereka sendiri item berkenaan.

Bermula dari hari pertama menghadiri pentas fesyen bersama jenama-jenama terkenal, jom melirik gaya fesyen dan hija yang digayakan Neelofa.

1. MAXMARA

2. PRADA

3. FENDI

4. VERSACE

5. FERRAGAMO


Hindari Produk Perawatan Wajah Yang Ada Bahan-bahan Ini Jika Anda Punya Kulit Jenis Sensitif

Bagi mereka yang memilik kulit sensitif, anda perlu lebih berhati-hati dalam memilih produk bila tidak ingin mengalami masalah kulit. Mereka yang memiliki kulit jenis sensitif sangat berisiko tinggi untuk mengalami masalah kulit mengelupas.

Bukan itu sahaja, kulit wajah juga mudah menjadi merah ketika kulit menjadi terlalu kering, lama terdedah dengan sinar matahari serta suhu panas dan lembap, atau ketika mencuba produk perawatan kulit yang baru.

Seeloknya mereka yang memiliki kulit sensitif menghindari berganti-ganti produk perawatan kulit wajah. Paling penting, pastikan kulit wajah sentiasa lembap. Maka sebab itulah anda yang memiliki kulit sensitif perlu berhati-hati dalam menggunakan produk kecantikan.

Ada bahan-bahan yang perlu anda elakkan ketika menggunakan sesuatu produk perawatan kulit wajah.

1. Produk Perawatan Kulit Wajah Dengan Wangian Atau Parfum

Hindari produk kecantikan yang memiliki bahan wangian atau parfum. Walaupun wangi tetapi produk kecantikan dengan wangian biasanya menyebabkan kulit iritasi dan alahan.
Ada produk yang menambahkan agen pengharum agar produknya lebih harum atau menutupi bau kimia dari bahan aktif di dalam produk tersebut. Ambil masa untuk membaca kandungan di dalam sesuatu produk untuk mengetahui bahan yang boleh menyebabkan reaksi pada kulit. Dengan cara ini anda dapat menghidari produk yang mengandungi bahan-bahan tersebut.

2. Produk Perawatan Kulit Wajah Yang Mengandungi Bahan Aktif Terlalu Banyak

Elakkan juga daripada menggunakan produk yang mengandungi terlalu banyak bahan aktif. Pilih produk yang bahan aktifnya sedikit untuk memudahkan anda mengetahuidalam mengetahui bahan penyebab iritasi pada kulit. Anda boleh mendapatkan nasihat daripada doktor kulit untuk mengetahui bahan-bahan aktif apa yang sebaiknya dihindari.

3. Minyak Esensial

Bagi mereka yang memiliki kulit sensitif, ada yang memilih untuk minyak esensial semula jadi agar kulit tidak mengalami alahan. Tahukah anda bahawa tidak semua produk kecantikan berlabel organik selamat digunakan pada kulit sensitif. Elakkan daripada  menggunakan minyak esensial. Hal ini kerana selain biasanya memiliki aroma tertentu yang menyerupai peewangi, minyak esensial juga boleh menyebabkan iritasi.

4. Produk Perawatan Wajah Yang Mengandungi Alkohol

Produk kecantikan yang memiliki kandungan alkohol boleh memburukkan keadaan kulit yang sensitif. Produk ini biasanya akan membuatkan kulit menjadi semakin kering. Kulit akan terasa pedih ketika digunakan pada kulit wajah.
Walaupun alkohol jenis pelarut dapat meningkatkan keberkesanan beberapa produk namun alkohol tetap berisiko menimbulkan rasa tidak selesa bagi mereka yang memiliki jenis kulit sensitif.

5. Produk Perawatan Wajah Yang Mengandungi Sulfat

Sulfat diperbuat daripada garam mineral yang mengandung sulfur. Kandungan ini boleh menyebabkan kulit sensitif menjadi lebih kering dan gatal-gatal. Pastikan anda mengelakkan diri daripada membeli produk-produk perawatan wajah yang mengandungi bahan ini.

Bagi mereka yang memiliki kulit sensitif, inilah antara bahan-bahann di dalam produk kecantikan yang boleh menyebabkan alahan pada kulit sensitif. Berbincanglah dengan doktor kulit anda untuk mengetahui produk yang sesuai dan selamat dengan jenis kulit anda.


Hijabis Jangan Lakukan 5 Rutin Ini Yang Selalu Dilakukan Selepas Makan, Salah Satunya Boleh Menyebabkan Kembung Dan Pedih Ulu Hati

Ramai di antara kita gemar makan di tambah pula rakyat Malaysia mempunyai pelbagai hidangan dan jenis makanan. Ramai juga di antara kita terlupa bahawa 5 rutin selepas makan ini harus dielakkan.

Seringkali tabiat selepas makan rasa mengantuk mengundang, semua yang anda mahu lakukan adalah berbaring untuk tidur. Tetapi tidur dan beberapa perkara lain mungkin tidak begitu baik untuk dilakukan selepas makan makanan yang berat. Di bawah ini anda akan dapati perkara-perkara teratas untuk mengelakkan diri selepas makan.

Seperti yang kita maklum, perkara pertama yang ingin lakukan apabila selesai makan makanan berat adalah berbaring. Tetapi ini boleh menyebabkan kembung, pedih ulu hati dan rasa tidak selesa. Menurut satu kajian yang dilakukan di Sekolah Perubatan Universiti Ioannina, mereka yang menunggu masa yang lebih lama untuk tidur selepas makan mempunyai risiko yang lebih rendah mengalami strok. Penyelidik menyimpulkan bahawa orang harus menunggu sekurang-kurangnya beberapa jam selepas makan sebelum tidur.

Kadang-kadang selepas makan, pencuci mulut yang biasanya terdiri daripada secawan teh juga. Jawatankuasa Pemakanan Diet, Dr D. Raghunatha Rao mengatakan bahawa teh harus dihindari satu jam sebelum dan satu jam setelah makan makan. Sebabnya ialah teh mempunyai tanin di dalamnya yang boleh mengganggu penyerapan zat besi.

Tidak ada masa lapang untuk makan buah anda sering mengambil buah sebagai sebahagian makanan wajib selepas makan. Menurut Dr. Melina Jampolis, doktor dan pakar pemakanan untuk CNN.com, buahnya mempunyai hampir tiga kali jumlah kalori sebagai sayuran. Dia menambah bahawa memakan lebih daripada ½ secawan itu setiap hari boleh menyebabkan kenaikan berat badan. Ia juga boleh di kategorikan ke dalam tabiat makan makanan ringan selepas makan, yang juga boleh menyebabkan anda mengabaikan isyarat kesempurnaan anda dari tubuh.

Ramai orang mengatakan bahawa sebaik sahaja selesai makan, perkara terbaik untuk dilakukan ialah berjalan kaki. Sebahagian daripada kenyataan itu adalah benar dan sebahagian daripadanya tidak. Berjalan terus selepas makan boleh menyebabkan refluks asid dan senak. Tetapi menurut para penyelidik di Jabatan Sains Latihan di University of South Carolina, anda harus menunggu sekurang-kurangnya 30 minit sebelum berjalan-jalan. Mereka menambah bahawa selepas menunggu selama 30 minit dan harus berjalan tidak lebih daripada 10 minit.

Ramai yang terfikir untuk menyegarkan badan selepas makan agar makanan dicerna. Tubuh anda memerlukan tenaga dan aliran darah ke arah perut. Selepas makan, terdapat banyak darah yang beredar ke usus untuk membantu penghadaman. Tetapi apabila anda mandi selepas makan, otak akan memerintahkan darah untuk tergesa-gesa ke tangan, kaki, kaki dan lengan untuk menyederhanakan suhu. Ini bermakna terdapat aliran darah yang terhad untuk pencernaan.

Seperti yang dapat anda lihat, makanan berat boleh dipenuhi dengan protein dan nutrien, yang memberi manfaat kepada tubuh. Tetapi anda juga boleh memastikan bahawa badan sihat dengan bersenam setiap hari dan memastikan pengambilan diet yang seimbang. Jika anda menggabungkan kedua-dua elemen utama dengan “tidak”, anda berada di landasan yang betul untuk mengekalkan badan yang sihat.


Gadis Cantik Ini Digelar Doktor Selebriti & Kisahnya Pernah Tular Kerana Ada 2 IC. Ini Penjelasannya!

Nama personaliti ini mula jadi bualan ketika hadir di Perhimpunan Agung Umno atas jemputan Kelab Umno Luar Negara yang lalu. Bukan sahaja cantik tetapi bijak dan dia juga pandai bergaya. Ramai menggelarnya doktor selebriti kerana penampilannya seperti model (jika dilihat dalam laman sosial instagramnya). Doktor Syarifah Nur’ Insyirah Saifuddin Shah, 25 tahun  baru sahaja menamatkan pengajiannya dalam bidang kedoktoran dari Kursk State Medical University, Russia Jun lalu. Kejayaannya menamatkan pengajian di bidang perubatan dalam usia yang masih muda ini memang cukup membanggakan.

Walaupun dia kini sedang menunggu surat panggilan untuk memulakan perkhidmatan sebagai doktor, tetapi gadis cantik ini tetap masih mengulang kaji setiap hari supaya ilmu dipelajari tidak dilupakan.

Malah oleh sebab orang tahu dirinya pelajar perubatan, ramai yang bertanya tentang penyakit di (PAU) biarpun dia masih belum ‘posting’ sebagai doktor pelatih (housemanship). Dia yang meminati bidang perubatan sejak kecil lagi turut menjadikan Datuk Dr Sheikh Muszaphar Sukor sebagai idolanya.

Gadis kelahiran Kuala Lumpur yang mesra di sapa Affa merupakan anak tunggal kepada pasangan ibu bapa berdarah campuran Melayu, Cina dan Belanda sebelah ibunya, dan pakistan, Arab dan Indioa pula di sebelah bapanya.

Buat masa ini Afa berkhidmat sebagai penasihat kecantikan di sebuah syarikat di Setia Alam dan pada hujung minggu pula, akan bekerja secara sambilan sebagai pembaca berita di sebuah stesen televisyen swasta.

Ini bermakna, selain bergelar doktor perubatan, Affa juga turut digelar doktor selebriti kerana minatnya dalam bidang fesyen juga cukup terserlah setiap kali melihat foto yang dimuat turun di laman instagramnya. Affa dilihat cukup bijak bergaya dan ada kelas tersendiri.

Tidak hairanlah dia turut berjinak-jinak dalam dunia peragaan untuk mengisi masa terluang. Gadis manis ini juga turut dilantik menjadi jurucakap produk kecantikan jenama antarabangsa, Airish London di negara ini.

Dia juga sebenarnya punya cerita tersendiri kerana pernah jadi tular gara-gara mempunyai dua kad pengenalan sejak 13 tahun lalu.

Sebelum ini beliau pernah berhadapan dengan masalah apabila terpaksa membiasakan diri memegang dua jenis kad pengenalan yang diperoleh daripada Jabatan Pendaftaran Negara. Ini kerana satu kad pengenalan biasa digunakan memaparkan nama dan maklumat penempatan dirinya dan satu lagi kad bertujuan untuk mengesahkan nama penuhnya.

Sepanjang mempunyai dua kad pengenalan itu, dia tidak lupa ketika urusan melanjutkan pengajian ke luar negara kerana ditahan berjam-jam di Jabatan Imigresen untuk memastikan kebenaran yang dia memang mempunyai dua kad pengenalan.

Menurutnya dia mengalami kesukaran apabila melakukan urusan rasmi termasuk berdepan dengan Jabatan Imigresen sama ada dengan kerajaan Rusia atau Malaysia sendiri.

Ada yang tidak percaya keaslian kad berkenaan kerana nama ayahnya diasingkan daripada kad pengenalan asal.

Malah dia juga perlu meyakinkan orang ramai berhubung ketulenan kad pengenalan dan berdepan masalah jika mahu mengisi borang yang mempunyai ruang yang pendek.

Dan satu lagi masalah sering dihadapi adalah apabila beliau juga berdepan masalah untuk mengisi maklumat butiran peribadi terutama ketika menjalani ujian peperiksaan sejak bersekolah rendah lagi. Dia perlu mengisi dua borang kerana ruang nama yang disediakan tidak mencukupi.

Bagaimanapun pada Oktober lalu, Sharifah Insyirah sudah boleh menarik nafas lega apabila akhirnya mempunyai satu kad pengenalan.

PROSEDUR BIASA JIKA KAD PENGENALAN LAMA

Menurut Unit Perhubungan Awam JPN sebelum ini, penggunaan dua kad iaitu kad pengenalan dan satu lagi kad pengesahan nama adalah satu prosedur biasa.

Ia dilakukan sekiranya nama seseorang individu itu agak panjang dan melebihi ruang ditetapkan.

Bagaimanapun, JPN menyatakan ianya hanya ditetapkan untuk kad pengenalan lama memandangkan Mykad kini mempunyai cip simpanan melebihi 80 aksara. Malah, setakat ini tiada lagi penggunaan dua kad membabitkan Mykad.

JPN menasihatkan orang ramai terutama yang masih menggunakan kad pengenalan lama supaya mengemas kini kepada Mykad baru di cawangan terdekat bagi memudahkan segala urusan rasmi.


Peluang Kutip Pahala Ini Amalan Harian Yang Perlu Dijaga Secara Istiqamah Di Bulan Ramadan

Ada banyak sekali kebaikan dan hikmah yang boleh diperolehi  ketika bulan Ramadan. Tentu saja hikmah dan kebaikan ini berbeza-beza bagi setiap orang bergantung dari pengalaman spiritual masing-masing.

Namun hikmah-hikmah di bulan Ramadan bergantung kepada amalan-amalan yang dilakukan sepanjang bulan Ramadan.

22 Amalan Harian Yang Perlu Di Jaga Secara Istiqomah Di Bulan Ramadan

1. Solat Tahajud di waktu ¾ malam sekurang-kurangnya 2rakaat & solat sunat Witir sekurang-kurangnya 1 rakaat sebelum masuk waktu Subuh- Tahajjud merupakan jalan orang-orang yang soleh, amalan para Nabi dan Wali-wali Allah yang terdahulu. Jangan ditinggalkan.

2. Selepas Subuh, zikir 300pagi {100x [tasbih,tahmid dan takbir], 100x selawat & 100x istighfar}. Zikir sangat penting kerana semasa kedatangan DAJJAL hanya zikir sebagai sumber makanan dan minuman. Hanya orang yang benar-benar jaga zikir shj mempunyai sumber makanan dan minuman pada waktu itu. Selainnya akan mengikut DAJJAL untuk mendapat makanan dan minuman.

3. Kemudian bacalah surah Yasin- Allah janji segala hajatnya pada hari itu akan dipenuhi.

4. Kemudian selepas 15 min naik matahari, solat sunat Isyraq 4 rakaat- Allah janji akan menolong kamu menyempurnakan segala urusanmu pada hari itu.

5. Kemudian solat sunat Dhuha, boleh dilakukan di antara jam 8-12 tghari. Nabi SAW bersabda: “Sesiapa mengerjakan solat Dhuha 2 rakaat, dia tidak tergolong di dalam golongan org2 yg lalai dan lupa.” Solat Dhuha juga memudahkan urusan dan memberkati rezeki.

6. Selepas solat Zohor, bacalah surah Ar-Rahman- Nabi SAW bersabda: “Segala sesuatu itu mempunyai mempelai, dan mempelai bagi Al-Quran adalah surah Ar-Rahman.” Surah Ar-Rahman menanam sifat syukur di dalam hati atas nikmat-nikmat Allah dan dengan amalan membaca Surah Ar-Rahman juga sangat baik untuk meningkatkan kecerdasan otak.

7. Selepas solat fardhu Asar, zikir 300 petang, {100x [tasbih,tahmid dan takbir], 100x selawat & 100x istighfar}

8. Kemudian baca Surah An-Naba’ – Nabi SAW bersabda: “ Jika kamu tahu fadhilat dan besarnya pahala membaca surah An-Naba’, maka kamu akan berhenti daripada tugas-tugas kamu, lalu mempelajari surah tersebut dan mendekatkan diri kepada Allah dengan membacanya. Sesungguhnya Allah akan mengampunkan dosa-dosa mereka yang mengamalkan membacanya selain dosa syirik.”

9. Selepas solat Maghrib, solat sunat Auwabin-Allah janji akan memberi keampunan terhadap dosa-dosa melainkan dosa syirik kepadaNya.

10. Kemudian bacalah surah Al-Waqiah-Allah janji sesiapa yang istiqamah mengamalkannya pada setiap malam, kebuluran & kemiskinan tidak akan menemuinya.

11. Selepas Isya’ bacalah surah Al-Mulk-Allah janji akan memelihara daripada azab kubur. Nabi SAW tidak akan tidur selagi tidak membaca surah Al-Mulk dan surah As-Sajdah.

12. Setiap malam bacalah Ayatul Kursi dan “Amanar-Rasul” hingga habis. Sangat-sangat penting untuk melindung diri daripada pengaruh syaitan dan kejahatan

13. Sebelum tidur, solat sunat Taubat dan tidur beradab seperti mana Nabi SAW tunjuk ajar.

14. Setiap malam apabila hendak tidur, Muhasabah diri, pohonlah keampunanmu kpd Allah diatas dosa-dosa dan bagi setiap amalan yang baik, nyatakan kesyukuranmu kepada Allah.

15. Sebelum tidur fikirkan dan renunglah(muqarabah) juga mengenai mati dan peristiwa-peristiwa selepas maut. Muqaraba adalah perlu untuk membentuk sifat Taqwa.

16. Setiap hari bacalah al-Quran (Tilawatul Quran) walaupun hanya satu ‘ain’. Latihan tilawah sangat memberi kesan kepada hati. Hati yang tidak ada al-Quran seumpama hati yang mati. Pembacaan Al-Quran janganlah ditinggalkan. Hak Al-Quran adalh perlu dikatamkan dua kali setiap tahun.

17. Setiap pagi Jumaat bacalah surah Al-Kahfi, kalau tak mampu habskan seluruh surah, bacalah seberapa banyak yang boleh- Allah janji ‘cahaya’ di hari kiamat dan diampunkannya diantara dua Jumaat. Nabi SAW bersabda: ‘Sesiapa membaca surah Al-Kahfi pada hari Jumaat, maka bersinarlah cahaya drpd bawah kakinya hingga ke langit.’

18. Hendaklah hati & lidah sentiasa sibuk dengan berzikir didalam apa jua kegiatan sama ada berjalan, duduk atau bekerja. Berzikirlah ‘Lailahailallah’ sebagai amalan tetap dan berkekalan.

19. Puasa sunat Isnin & Khamis, juga puasa sunat pada hari-hari yang digalakkan dalam Islam. Untuk puasa-puasa sunat, mintalah keizinan daripada suami-suami kamu.

20. Cubalah sedaya-upaya berada dalam keadaan berwudhu’. Sabda Nabi SAW: ‘Wudhu’ adalah senjata orang-orang mukmin.’ Faedah wudhu’ sangat besar.

21. Tatkala Haid, jangan tinggalkan zikrullah. Meninggalkan zikir akan mengeraskan hati dan melayukan cahaya rohaniah bagi hati.

22. Tetaplah dengan usaha kamu melawan hawa nafsu. Jagalah mata, telinga, lidah dan hati. Mengumpat dan mengata-ngata orang lain adalah bencana ya.ng sangat besar. Ia menghapuskan dan melenyapkan pahala dan kesan ibadat.


Rahsia Kulit Cantik Berseri Dengan Teknik Urutan Wajah Yang Betul. Ini Cara PRO!

Ternyata, mengurut wajah anda bukan sahaja menjadi rahsia kepada kebahagiaan dermatologi, ia juga dapat meredakan ketegangan, memberi penekanan kepada tekanan, membantu penyaliran limfa dan banyak lagi.

Pada masa-masa tekanan, kulit wajah kita tidak hanya mengalami kerosakan, menderita segala-galanya, dari kulit kering hingga jerawat, tetapi otot-otot di belakang tabir juga mengalami ketegangan.

Urutan muka diakui dimulakan sebahagian daripada perubatan tradisional Cina. Walaupun ia tidak akan mengatasi masalah kulit seperti jerawat, rosacea, kesesakan dan pigmentasi untuk itu, anda perlu berjumpa doktor atau ahli dermatologi yang boleh memberikan banyak faedah lain untuk wajah anda.

Manfaat utama urutan harian pada wajah adalah menghilangkan ketegangan dan tekanan pada tisu otot. Urutan juga akan membuang toksin, membantu mengeringkan dan menghilangkan bengkak dan pengekalan cairan, dan meningkatkan peredaran darah.

Lebih dari 40 otot membentuk perancah wajah dan seperti otot-otot di badan, semakin banyak anda menggerakkannya, semakin terangkat, kencang dan tegang. Rangsangan otot setiap hari adalah kunci muka cantik dan berseri.

Urut wajah dapat memberikan pelepasan emosi. Menambah urutan ke dalam rutin penjagaan kulit malam anda akan membantu mengubahnya dari tugas menjadi ritual meditasi yang anda nantikan, mendorong anda meluangkan masa yang khusus untuk rawatan diri dan bersantai sebelum memukul rumput kering.

Basuh tangan anda dengan teliti sebelum mulakan urutan.

Pakar kecantikan menasihatkan menggunakan minyak. Minyak yang bebas wangian dan tidak komedogenik seperti tidak akan menyumbat liang pori anda, seperti minyak anggur.

Sapukan minyak ke telapak tangan anda dan tekan ke pipi, sisi muka dan dahi. Sapu dari telinga ke tengah leher dan hujung bahu yang bertentangan. Ulangi tiga kali pada setiap sisi.

UNTUK KESELAMATAN

Cuba jangan menegangkan kulit, ini tidak produktif. Awasi lipatan dan kerutan kecil ketika melakukan latihan. Hentikan, ubah letak dan sejajarkan semula teknik anda, menyiapkan garis kecil sebelum meneruskan. Dan jika kulit anda sensitif pada sentuhan, lakukan pengulangan lebih sedikit.

Dengan jari telunjuk dan jari tengah anda, buat tekanan sederhana hingga kuat pada awal kening. Tunggu sebentar, kemudian tekan ke atas dan keluar ke arah kuil anda. Ulangi tiga kali.

Letakkan satu tangan tepat di atas garis rambut, dengan empat jari di bahagian atas dahi anda, dan tahan. Dengan menggunakan tangan anda yang lain, lakukan gerakan bulat yang tegas di dahi dengan jari anda untuk mengurangkan ketegangan.

Dengan menggunakan jari telunjuk atau jari manis, tekan dengan ringan ke sudut dalam mata anda, bergerak ke sudut luar dengan cara yang sama seperti anda menggunakan concealer  ini akan membantu mengalirkan cecair.

Dengan menggunakan tiga jari tengah, ketuk ringan di pipi atas pipi bawah mata anda (tidak memerlukan roller jade untuk langkah ini).

Letakkan jari telunjuk anda di pelipis, menyokong kulit (menarik sedikit ke arah garis rambut). Ambil jari tengah anda dan sapu perlahan-lahan di bawah kawasan mata ke arah jambatan hidung. Kemudian perlahan-lahan bekerja di sepanjang kening. Lakukan ini enam kali.

Letakkan tangan kanan anda di sebelah kanan wajah. Tarik kulit pipi ke belakang dengan perlahan. Sekarang, tarik nafas dengan kuat ke kiri selama 10 repetisi. Usahakan sekuat tenaga untuk mengatasi regangan yang dihasilkan dari tangan anda. Ulangi di seberang.

Regangkan lengan di atas kepala anda dan pautkan empat jari anda di bawah pipi yang bertentangan. Tekan dan angkat selama lima hingga 10 saat. Sebagai alternatif, gunakan tumit tangan anda. Ulangi di seberang.

Tutup mulut anda, dan dengan jari telunjuk di atas bibir dan ibu jari di bawah bibir, tekan dan tahan. Kemudian hulurkan bibir ke luar. Sekiranya bibir anda pecah-pecah, lewati langkah ini atau sapukan minyak bibir atau pelembap bibir terlebih dahulu.

Buka mulut anda dan letakkan empat jari di sudut rahang, dengan jari telunjuk anda paling dekat dengan telinga anda. Menekan ke atas dan keluar dengan tekanan sederhana, buat gerakan kecil dan bulat untuk melepaskan ketegangan.

Buat cakar pada setiap tangan dengan telunjuk dan jari tengah anda, dan dengan telapak tangan menghadap ke luar, sapu buku jari dari dagu hingga ke hujung rahang. Lakukan ini enam kali.


Rawatan Minyak Panas Untuk Rambut Lebat Dan Sihat, Ini Panduannya!

Mencapai rambut yang diimpikan hijabi bukannya mudah. Pelbagai produk rambut menjadi rejim kecantikan hijabi tapi ada satu produk ini jangan dilupakan. Ia mempunyai kelebihan yang sangat mengagumkan, anda pasti tidak mempercayainya.

Minyak yang anda masukkan ke dalam rambut terdiri dari protein yang disebut keratin, faedahnya mulai dari menghidrasi rambut dan kulit kepala hingga mengatur aliran darah ke kulit kepala. Dan berita baiknya ialah, sama ada anda mempunyai rambut berminyak atau kering, rawatan ini sesuai dengan semua jenis rambut.

Jika anda sudah cukup termotivasi untuk mencuba rawatan penjagaan rambut ini, mudah sahaja melakukan rawatan minyak panas yang sempurna di rumah. Manjakan rambut anda dengan rawatan tambahan setiap kali anda mahukan!

Kita semua mempunyai jenis rambut yang berbeza dan memilih minyak rambut dengan bijak hanya akan menggandakan kelebihan rawatan minyak panas. Berikut ini pelbagai jenis minyak rambut untuk memperbaiki jenis rambut anda.

Rambut berminyak – Minyak jojoba

Anda harus mencari minyak jojoba kerana fungsi ini lebih seperti minyak kulit dan rambut semula jadi anda. Ini akan menjadikan rambut anda lembut dan ringan.

Rambut berminyak atau kering, bersisik – Minyak kelapa

Berfungsi dengan baik untuk semua jenis rambut. Oleh itu, jika anda keliru tentang apa yang paling sesuai dengan rambut anda, minyak ini adalah jawapannya. Minyk ini kunci rambut anda bersinar.

Rambut nipis dan rapuh – Minyak castor

Memberikan kekuatan yang cukup tinggi pada rambut dan sangat bagus untuk memberi anda kunci yang lebih lama dan lebih lebat. Ia juga mempunyai sifat pengeringan. Urut kepala dengan minyak ini untuk mempunyai rambut menjadi lebat!

Rambut kering dan keriting – Minyak avokado

Mengikat kelembapan rambut yang betul dan menghapuskan masalah keguguran rambut. Bagi mereka yang bimbang sakit akibat keguguran rambut, minyak bijan semestinya menjadi produk utama anda untuk rawatan minyak panas. Dipercayai dapat membantu melambatkan keguguran rambut dan berjaya merawat anda dengan rambut yang menipis.

Anda mesti mencuci rambut pada hari yang sama seperti ketika melakukan rawatan. Pastikan rambut dibersihkan dengan baik dan elakkan penggunaan produk tambahan seperti hairspray, mousse atau perapi rambut. Sebarang penumpukan produk atau kotoran di kulit kepala akan mengelakkan minyak panas masuk ke liang roma anda dan oleh itu, anda tidak akan mendapat faedah maksimum rawatan minyak ini untuk rambut.

Setelah memanaskan, panaskan minyak dalam periuk, tuangkan ke dalam mangkuk kecil dan letakkan mangkuk minyak itu ke dalam periuk dengan air panas mendidih. Ini akan memastikan kehangatan minyak tetap utuh sepanjang urutan rambut anda.

Rambut lembap bermaksud pori-pori terbuka di kulit kepala anda, dengan cara ini kulit kepala akan segera menyerap kebaikan minyak. Oleh itu, pastikan rambut anda separuh basah, tidak merendam, semasa anda memulakan urutan minyak.

Pastikan menyikat rambut terlebih dahulu untuk menghilangkan kekusutan. Setelah menyisirnya, pisahkan rambut dengan kemas dan oleskan minyak dengan sedikit kapas. Mulakan dari akar dan kemudian menyebarkannya pada seluruh rambut anda.

Setelah menggunakan minyak rambut, gunakan hujung jari untuk mengurut minyak ke kulit kepala dengan lembut. Lakukan ini dalam gerakan bulat. Jangan terlalu kasar atau terlalu banyak memberi tekanan kerana boleh merosakkan folikel rambut dan menyebabkan keretakan rambut. Lakukan ini selama kira-kira 15-20 minit.

Letakkan tuala rambut di dalam air panas mendidih dan selepas itu perah. Kemudian, bungkus tuala panas ini di kepala anda dan biarkan selama kira-kira 5-7 minit. Wap dengan menghidrat rambut dan pastikan liang pori di kulit kepala anda terbuka dan sapukan minyak ke seluruh rambut.

Gunakan air suam untuk mencuci rambut setelah minyak berada di rambut anda selama kira-kira satu jam. Campurkan syampu anda dengan sedikit air dan kemudian sapukan pada rambut supaya bahan kimia yang keras tidak membalikkan kesan urutan minyak. Lebih baik lagi, gunakan syampu yang bebas sulfat.

Rawatan minyak panas yang hebat seperti ini, yang dilakukan seminggu sekali akan memberi anda rambut yang cantik dan berkilat. Inilah rahsia kunci rambut hijabi cantik sebalik hijab.


Sahabat Sampai Syurga, Yatt Hamzah Adakan Al-Kahfi Challenge Bersama Rakan Artis

Sempena Nuzul Quran yang lalu, Yatt Hamzah bersama barisan rakan artis yang lain telah menyempurnakan ‘Al-Kahfi Challenge’ bersama-sama.

Antara sahabatnya yang turut serta termasuklah Heliza Helmi, Anita Baharom, Lufya, Nazeera Sardi, Zulin, Noor Khiriah, Rafidah Ibrahim, Farrah Adeeba, Farah Asyikin, Hazwani Helmi dan Akma Abdullah.

Selain itu, Yatt juga turut ‘mencabar’ dan mengajak rakan artis lelaki yang lain untuk melakukan Al-Kahfi Challenge ini.

Sebenarnya, anda juga boleh turut melakukannya bersama rakan-rakan anda. Ajaklah mereka untuk melakukannya bersama. InsyaAllah, pahala yang berganda pasti menjadi milik bersama.


Tiru Cara Hanis Zalikha Memudahkan Mak-mak Buat Kuih Raya Bersama Anak.

Menjelang raya pasti ramai mak-mak sibuk menyediakan kuih raya, apatah lagi ketika musim pandemik covid-19. Banyak masa dihabiskan di rumah tak salahkan hasilkan kuih raya versi sendiri.

Bukan mudah untuk memulakan norma baru namun sekiranya disusun secara teratur semuanya akan memudahkan pekerjaan. Tiru cara selebriti ini mempunyai dua cahaya mata dan cara didikan anaknya mejadi inspirasi hijabi di luar.

Hanis Zalika yang mempunyai pengikut 6M di laman instagram sering berkongsi resepi masakan malahan cara didikan anak-anak. Hantaran terbarunya ingin membuat kuih bersama anak-anak.

Apa yang menariknya cara untuk memulakan aktiviti bersama anak-anak perlu ada perancangan dan susun atur yang memudahkan kerja. Jom kita ikuti cara Hanis Zalikha dan dapatkan item-item secara dalam talian agar hijabi semua turut sama boleh mengatur strategi serbagini.

CADANGAN: Bekas IKEA 365+ Food container, square/plastic 750 ml, [3 Pieces] / Bekas Makanan kedap udara dan mudah susun.

IKEA 365+ Food Storage Series Polypropylene Plastic Seal Tight Food Container – 3 Pieces (Clear)

NOTA: Kalau tiada boleh juga guna bekas yang biasa untuk tapaw makanan. Sekiranya ada stock di rumah lagi bagus.

CADANGAN: BROTHER P-TOUCH PT-H110 LABEL MACHINE PTH110 H110.Yang ni jenama yang sama Hanis Zalikha gunakan. Namun ada juga pilihan lain.

CADANGAN: Baking utensils–Measuring cups–Method of roasting guest baking volume scoop kitchen tools with calibration measurement measuring

CADANGAN: Boleh pilih ikut kesesuaian tempat penstoran.


Aduh! Masinnya Mulut ini, Mungkin Anda Alami Masalah Gusi Bernanah

Seperti biasa anda bangun pagi dan melakukan rutin harian anda. Selepas mandi, anda sedang bersiap, tiba-tiba mulut anda rasa masin yang amat melampau! Ibarat anda telan air laut!

Rasa masin yang terjadi di dalam mulut boleh terjadi pada mana-mana orang sahaja. Bagi individu yang mengalami masalah ini, mereka akan merasakan ketidakselesaan dari semasa ke semasa, bahkan, makan masa minggu atau sebulan.

Setiap masalah pasti ada pucuk pangkalnya, sudah tentu anda ingin tahu dari mana i berpunca. Melalui artikel ini, anda akan mengetahui lebih lanjut mengenai sebab-sebab juga penyelesaian bagi masalah ini supaya kita mendapat lebih penjelasan tentangnya.

Lepas makan makanan yang masin, seperti kerepek, ikan bilis dan lain-lain, sisa makanan yang tinggal di dalam mulut akan tertinggal dalam beberapa saat. Namun, ada terdapat kejadian di mana rasa masin ini terjadi dalam kadar masa yang lama. Ia pulak terjadi setibanya anda bangun dari tidur dan juga ketika anda makan makanan yang tidak ada rasa masin. Kondisi ini boleh terjadi untuk menunjukkan masalah kesihatan badan.

Orang yang mengalami masalah seperti mulut kering akan sering merasakan satu sensasi seolah-olah ada bola-bola kapas di mulut yang terasa masin. Gangguan mulut ini selalunya terjadi pada mereka yang kerap merokok atau boleh juga terjadi pada mereka yang makan ubat-ubat tertentu yang memberikan kesan sampingan. Gejala lain yang terjadi juga adalah:-

Masalah mulut yang rasa masin ini boleh di atasi dengan mudah apabila anda mula mengambil kadar air yang mencukupi untuk kekal hidrasi. Anda juga boleh mengunyah gula-gula getah untuk melegakan simptom dan merangsang pengeluaran air liur. Hal ini kerana ia membantu mulut anda untuk kekal dalam keadaan lembap dan dapat mengurangkan sensasi rasa masin dalam mulut.

Salah satu punca yang membuatkan mulut terasa masin adalah dehidrasi! Apabila badan anda kurang dan tidak mencukupi air seperti yang sepatutnya, paras garam dan air dalm badan akan menjadi tidak seimbang. Maka, air liur yang terkeluar akan mula menjadi masin dan semakin masin. Selain dari itu, dehidrasi juga boleh mengakibatkan masalah lain seperti:-

Rasa masin yang terjadi dalam mulut juga boleh berpunca di sebabkan rasa logam di dalam mulut yang boleh juga di panggil sebagai dysgeusia, atau erti kata lain penyimpangan sensasi rasa. Keadaan mulut atau nafas yang ada berbau zat besi boleh mengganggu seseorang individu yang menyukarkan mereka untuk rasa makanan dan minuman.

Gusi yang berdarah jika tidak di rawat akan menyebabkan satu jangkitan yang di panggil periodontitis. Gejala penyakit ini akan menyebabkan seseorang individu itu alami perkara seperti:-

Jangkitan pada mulut sebenarnya tidak merbahaya selagi anda ambil langkah berjaga-jaga unutk merawatnya. Jika tidak, anda mungkin akan mengalami masalah yang lebih teruk di mana ia boleh merosakkan gigi dan membawa kepada komplikasi penyakit gusi.

Lendir dari hidung yang terlalu banyak boleh menyebabkan anda menelan lendir itu di bahagian belakang tekak. Apabila lendir mula bercampur dengan air liur di dalam mulut, rasa masin akan mula terasa pada lidah. Anda juga berkemungkinan akan mengalami masalah hidung tersumbat, hidung berair, dan kesukaran untuk bernafas.

Jadi jika anda ada masalah seperti ini, anda boleh cuba untuk kekalkan kadar air yang mencukupi dan pastikan anda sentiasa hidrasi. Jika ia masih berlarutan, anda boleh terus berjumpa dengan doktor untuk mendapatkan nasihat dan rawatan yang sepatutnya.


‘Aku Rasa Akulah Hamba Paling Shameless Minta Macam-Macam’ -Hazeman Huzir

Personaliti terkenal, Hazeman Huzir berkongsi sedikit ilmu yang diperoleh mengenai ketenangan. Ujar bekas hos Motif Viral ini, kita boleh mendapatkan nikmat ketengan itu sebagai hamba Allah apabila kita benar-benar berserah kepadaNya.

Tenang. Aku rasa aku tenang dalam gambar ni.

Nak compare dengan gambar-gambar aku dulu yang, eh serabutnya entah apa yang nak diserabutkan.

Maybe serabut mengejar rezeki lah mostly. Harta.

Siap dalam doa pun pinta rezeki yang melimpah ruah.

Nak harta banyak. Nak duit yang banyak.

Aku rasa aku lah hamba paling shameless mintak macam-macam 🤭. Sampai atas sejadah tu lama benor rasanya aku duduk kat situ doa macam macam. Lagi lama doa daripada solat kalau nak ikutkan.

Sampai lah satu hari dalam usrah Haze, terkeluar satu statement dari sahabat. “Manusia ni sebenarnya bodoh sebab ingat Allah tak tau apa yang kita nak. Sebab tu kita minta macam-macam.

Bila Allah sayang kita, semua perkara akan diberi automatic tanpa kita perlu minta. Dia kan Maha Kaya”. Tersentak adik sejenak di situ.

Perasaan ketika itu seperti senak tumbukan yang menciduk ke arah atas di bahagian diaphragm perut.

Maka bertukar lah doa aku sekarang. Lebih ringkas. Lebih padat.

Dan seperti dalam ceramah di universiti, di Live IG, di TV, ada satu soalan lazim yang CONFIRM orang akan tanya. “Dalam Doa, apa yang Haze selalu minta?” (Selain yg lazim: seperti doa untuk ibu bapa etc)

Jawapannya Haze share sini lah ya. Mana tau korang macam aku dulu tak tau nak doa apa sebab malu dengan Allah. “Ya Allah, aku SERAHKAN jiwa ku, raga ku, jasad ku, roh ku kepada kau untuk kau perlakukan apa sahaja kepada ku asalkan aku diredhai”. Oh dan dia tak habis kat situ ya kawan-kawan.

Dia ada next step, iaitu berserah.

Berserah kepada apa sahaja yang akan berlaku pada diri kau selepas itu.

Terima dengan depa tangan yang luas terbuka. Tadah segala apa yang bakal menimpa.

Dan yakin akan Maha Pengasihnya Allah itu kepada kita, segala apa yang Dia bagi sebab dia nak redhakan kita.

Terima sahaja seperti seorang hamba. Kerana hakikatnya itulah kita.

Hanya hamba.

Takut kan?

Dah, nak buat macam mana? Syurga itu bukan percuma.

Semestinya untuk redha itu adalah antara perkara yang sukar untuk kita lakukan dengan seikhlas hati. Bibir mungkin boleh menipu tapi hati sama sekali tidak. Oleh itu, kita haruslah mendidik hati kita supaya sentiasa berserah pada Allah dan yakin bahawa perancanganNya adalah yang terbaik. InsyaAllah.


Perkasakan Wanita Dengan Hijab, Seru YB Nurul Izzah Anwar.

Setiap hijabis mahu tampil cantik dan rapi, tetapi kita juga harus tahu kenapa kita perlu pakai tudung? Niat dan maksud sebaliknya terpulang pada individu. Bagaimana caranya untuk memperkasakan wanita dengan Hijab.

Alhamdulilah majlis yang penuh indah dan semangat berkumpul hijabis di dalam dewan ini yang memperkuasakan wanita dengan hijab. Tampil seorang figura yang menjadi idola hijabis di luar sana iaitu YB Nurul Izzah Anwar, berkongsi pengalaman beliau berhijab.

Beliau yang sinonim dengan tudung bawal selama 20 tahun, gaya yang diilhamkan sendiri oleh adiknya Nuha mula berjinak dengan gaya baru. YB Nurul Izzah tidak menolak anjakan stail yang bersesuaian dengan beliau malahan berpendapat sekiranya stail bawal tidak diperbaharui ianya akan lusuh, namun ternyata sehingga kini gaya tudung bawal telah di bawa dengan gaya yang lebih segar.

Rutin yang sentiasa padat dengan aktiviti harian, memerlukan gaya yang pantas dan ringkas seperti tudung bawal malahan materialnya mudah menyerap peluh. Gaya ditemui yang ketika itu hanya secara pantas digayakan hanya di dalam kereta. Gaya ‘on the go’ gaya YB Nurul Izzah tampil santai dan ayu sehingga sekarang dan menjadi ikutan ramai hijabis.

UNRWA yang akan ditutup di Gaza gara-gara sikap balas dendam segelintir pihak yang tidak bertanggungjawab lalu UNRWA  menwujudkan dana bagi membantu sekolah-sekolah di GAZA beroperasi seperti biasa. Lebih 50 peratus  daripada mereka wanita, mengalami masalah kemurungan kerana tiada peluang untuk ke hadapan. Dengan wujudnya dana dari sumbangan hasil jualan hijab dapat membantu memperkasakan wanita di luar sana.

Walaupun beliau bukan dari golongan elit yang tidak suka berfesyen tetapi, YB Nurul Izzah menyokong penuh buatan tempatan sepert Mimpikita, novak batik dan inner sejuk yang buatannya 100% dari Malaysia.

Majlis ini juga di serikan lagi dengan hijab tutorial untuk hijabi yang sudah lama berhijab mahupun yang belum berhijab. Hijab tutorial dibawa khas bersama Didiyana Ehsan yang berlansung selama 30 min cukup memberi inspirasi kepada pengunjung untuk terus istiqomah berhijab.

Wanita berhijab tidak salah bergaya dan mempelbagaikan gaya hijab tetapi biarlah berpadanan dengan gaya dan tidak berlebihan. Penjagaan dalaman juga harus dititik beratkan seperti penjagaan rambut khasnya.

Perlunya penjagaan dan pemakanan yang cukup bagi mengimbangi kesihatan dalaman. Islam mendorong kita memakai hijab kerana ada rasionalnya bicara YB Nurul Izzah dalam ucapan ringkasnya di majlis The Beauty of Hijab di anjur oleh Nia Unity, di Majlis Perbandaran Subang pagi tadi.

Ucapan yang terakhir daripada beliau amat terkesan ‘the power of ummah’, sentiasa tanamkan sikap sisterhood di kalangan kita. Berjaya mereka disekeliling kita maka masyarakat dan Negara juga akan Berjaya. Insyallah.


Miliki Kulit Glowing Dan Menawan, Hanya Amalkan Rutin ‘Seminit’ Ini!

Jika anda inginkan kulit yang cantik dan bersih, ia harus bermula dengan rutin kecantikan yang sempurna. Malah, rutin itu juga harus dilakukan dengan konsisten untuk memastikan kulit wajah terus kekal berseri dan cantik.

Sinaran UV tidak bagus pada kulit kita. Bukan sahaja ia menyebabkan kulit menjadi kering, malah ia juga menjadikan kita tampak lebh tua. Oleh itu, jadikan amalan harian dengan menyapu krim perlindung matahari SPF minimum 15 hingga 30 perlindungan setiap hari.

Jika anda tidak suka mengambil masa untuk meletakkan kedua-dua pelembap dan pelindung matahari, beli sahaja pelembap yang mengandungi pelindung matahari.

Ini bukan mitos ya! Ramai yang beranggapan bawaha jika sering membasuh muka, muka akan sentiasa bersih dan berseri. Salah belaka! Sebenarnya, anda disarankan untuk membasih muka 2 kali sehari. Usah kerap membersihkan wajah kerana kulit anda akan menjadi kering. Apabila kulit menjadi kering, maka muka akan menghasilkan lebih banyak minyak dan berkemungkinan akan menyebabkan jerawat timbul dengan mudah.

Antara salah satu rutin yang harus anda lakukan ialah skrub wajah anda. Gunakan skrub wajah dua kali seminggu untuk membuang sel kulit mati pada wajah. Banyak produk skrub dijual dipasaran dengan jenis tekstur dan fungsi yang berbeza. Jadi, pilihlah produk skrub yang betul mengikut jenis kulit anda!

Untuk memudahkan anda membeli produk kecantikan yang berkesan pada kulit, pastikan anda memahami jenis kulit anda. Kenal pasti tentang masalah kulit anda supaya anda dapat memilih produk yang bersesuaian. Cara ini juga dapat menjimatkan kos dan masa anda dari membeli produk yang tidak sesuai dengan kulit anda.

Bukan sekadar mengharapkan kepada produk kecantikan, tetapi gaya hidup anda juga harus sihat dan berkualiti. Berhenti merokok kerana tembakau membuatkan kulit anda menjadi kusam. Amalan diet yang sihat dengan perbanyakkan makan buahan dan sayuran.


Diet Daging Boleh Hilangkan Berat Badan, Ini 10 Sebab Kenapa Perlu Amalkan Diet Ini.

Wanita dan diet memang tidak dapat dipisahkan. Pelbagai jenis diet yang dilakukan untuk mendapatkan tubuh yang langsing dan menawan.

Salah satu diet yang diamalkan adalah diet daging. Sebenarnya banyak kebaikan yang boleh anda peroleh jika anda amalkan diet daging. Hijabista kongsikan 10 manfaatnya.

Mereka yang meninggalkan daging sebagai diet harian boleh kehilangan berat badan sebanyak 10kg. Selain itu, mereka tidak perlu mengira kalori dan meningkatkan program senaman mereka. Diet sayuran anda akan mengatasi semuanya dengan sempurna.

Flora usus mereka yang makan daging berbeza dari vegetarian. Data menunjukkan bahawa orang yang hanya makan sayur-sayuran mempunyai lebih banyak bakteria perlindungan. Tetapi ia mengambil masa untuk flora usus untuk menyusun semula dan memperbaiki dirinya. Pertama, anda mungkin mengalami masalah perut kembung dan berlebihan kerana usus dan pankreas anda juga menyesuaikan diri dengan diet berasaskan tumbuhan dan merasakan kekurangan enzim.

Ramai vegetarian melihat bahawa kulit mereka bertambah baik dan jerawat juga semakin pudar. Para saintis mengatakan bahawa jika anda menggantikan daging dengan buah dan sayuran, semua toksin akan dibuang keluar. Detox seperti itu menjejaskan kulit dengan cara yang baik.

Salah satu ciri yang paling penting apabila  berhenti makan daging ialah mereka berasa kurang letih pada siang hari. “Walaupun saya berada seharian di pejabat tetapi tetap kekal sihat dan bertenaga,” kata vegetarian. Ia bukan satu kejutan kerana diet sedemikian membantu anda bukan sahaja untuk menghilangkan berat badan dan mengeluarkan toksin tetapi juga merasakan badan lebih ringan.

Hubungan antara daging merah dan penyakit kardiovaskular telah lama ditemui. Para saintis Amerika mendapati bahawa karnitin dalam daging merah mencetuskan reaksi kimia yang memberi kesan negatif kepada hati kita. Ia juga menarik bahawa vegetarian mempunyai risiko yang lebih rendah daripada hipertensi, diabetes, dan kanser kolorektal dan perut.

Apabila anda tidak makan daging, tahap kolesterol dalam darah berkurang. Kesan seperti itu boleh dibandingkan dengan selepas mengambil ubat kolesterol. Tetapi tiada apa-apa kesan sampingan dalam kes ini: tubuh badan akan jadi lebih sihat. Mereka yang menghidap aterosklerosis sangat disarankan untuk mencuba diet sayur-sayuran.

Para saintis mendapati bahawa keadaan persekitaran mempengaruhi kerja gen kita. Ada gen “baik” dan “buruk”. Sekiranya gaya hidup anda tidak sihat, gen anda “buruk” mula berfungsi lebih cepat, menyebabkan perkembangan penyakit kronik dan obesiti. Jika anda menjalani gaya hidup yang sihat, kerja-kerja gen berubah. Ia adalah perubahan dari makan daging kepada diet sayuran yang menukar gen “baik”. Ia juga membantu menormalkan kerja badan kita.

Sekiranya anda berhenti makan daging, yodium, besi, vitamin D, dan kekurangan B12 boleh berkembang. Tetapi saintis mendakwa bahawa jika diet anda mengandungi jumlah kekacang yang cukup (kacang, lentil), kacang, buah, sayuran hijau gelap, produk bijirin dan bijirin, keseimbangan akan dipulihkan. Tambahan lagi, vitamin dan suplemen juga boleh digunakan untuk menangani kekurangan nutrien.

Zink adalah unsur penting yang bertanggungjawab untuk sensasi rasa. Terdapat sejumlah besar zink dalam tiram dan daging merah, tetapi vegetarian perlu mencari sumber berguna lain dari elemen ini. Kacang laut, kacang, produk bijirin, dan produk tenusu mengandungi jumlah zink yang diperlukan. Rata-rata, vegetarian memerlukan sebanyak 50% lebih zink dengan makanan mereka setiap hari.

Protein sangat penting untuk pengukuhan dan pemulihan otot selepas bersenam. Kedua-dua protein haiwan dan tumbuhan berurusan dengan baik dengan tugas ini. Pakar pemakanan mengesyorkan bahawa ahli sukan yang mengamalkan vegetarian dan vegan perlu mengambil protein selepas latihan kerana ia diserap lebih mudah dan cepat.


PKP 3.0 Dilanjutkan Lagi, Usah Megeluh! Positifkan Diri Di Awal Pagi Mengikut Al-Quran.

Ramai yang terkesan apabila kerajaan melaksanakan ‘total lockdown’ di seluruh negara. Namun begitu, ia adalah salah satu insiatif yang harus kita lihat dari sudut positif untuk mengurangkan peratusan kes Covid-19 di Malaysia. Baru-baru ini, kerajaan juga baru sahaja mengumumkan tentang tempoh PKP 3.0 dilanjutkan selama dua minggu lagi. Sudah tentu ia memberi kesan kepada masyarakat kita untuk menstabilkan status kewangan dan ekonomi kehidupan mereka.

Sebagai umat Islam, setiap apa yang berlaku itu pasti ada sudut kebaikannya yang harus kita cari dan hayati. Sudah pasti, Allah S.W.T menurunkan sesuatu dugaan kepada hamba-hamba-Nya untuk sebuah kebaikan. Maka, kita haruslah sentiasa bersabar dan berfikiran positif untuk terus memperjuangkan kehidupan kita.

Antara cara terbaik untuk terus kekal semangat ialah dengan sentiasa berfikiran postif dan setiap kali kita bangun pagi.

Diriwayatkan dari Sakhr Al-Ghamidi bahawa Rasulullah SAW bersabda: “Ya Allah, berkatilah umatku di pagi hari mereka (iaitu, apa yang mereka lakukan pada awal pagi).” (Sunan Ibnu Majah)

Selain itu juga, kita juga harus sentiasa memikirkan tentang kehidupan akhirat kelak dah usah terlalu rakus mengejar harta dunia kerana sesungguhnya ia tidak kekal lama. Apabila kita mempunyai fikiran seperti itu, maka hati dan minda kita akan sentiasa tenang.

Allah berfirman dalam Al-Quran: “Dan tidak (dinamakan) kehidupan dunia melainkan permainan yang sia-sia dan hiburan yang melalaikan: dan demi sesungguhnya negeri akhirat itu lebih baik bagi orang-orang yang bertaqwa. Oleh itu, tidakkah kamu mahu berfikir?” [Surah Al-An’aam (6), ayat 32]

Untuk permulaan hari yang baik, adalah molek sekiranya kamu menunaikan solat tahajud sebelum menunaikan solat Subuh. Selepas itu, kamu juga boleh membaca Al-Quran sebelum memulakan aktiviti kerja kamu. Jadikan segala sunnah Rasulullah S.A.W itu sebagai amalan harian kita. Hal-hal ini sudah dinyatakan di dalam Al-Quran tentang kelebihannya.

Allah berfirman dalam Al-Quran: “Demi sesungguhnya, adalah bagi kamu pada diri Rasulullah itu contoh ikutan yang baik, iaitu bagi orang yang sentiasa mengharapkan (keredaan) Allah dan (balasan baik) hari akhirat, serta ia pula menyebut dan mengingati Allah banyak-banyak (dalam masa susah dan senang).” [Surah Al-Ahzaab (33), ayat 21]

Tidak susah sebenarnya untuk kekal positif. Namun apa yang menyukarkan adalah untuk kita tanamkan niat untuk berubah menjadi positif. Mohon doa kepada Allah S.W.T dan insyaAllah kita akan dipelihara. Selamat beramal!


9 Tanda Pada Wajah Dan Badan Yang Jelas Boleh Menjadi Petunjuk Anda Sakit

Walaupun menyembunyikannya, orang sekitar kita selalunya boleh mengenali apabila beberapa perubahan pada wajah yang paling ketara. Tanya sahaja orang di sekeliling anda yang boleh mengetahui sama ada anda bukan diri anda yang normal.

Ekspresi muka atau sifat yang berbeza menunjukkan penyakit yang berbeza. Memandangkan pengiktirafan simptom yang betul adalah asas untuk merawat penyakit ini boleh menjadi petunjuk penting.

Jika bibir anda sentiasa mengelupas, tidak kira apa cuaca mungkin menunjukkan keadaan kesihatan yang mendasari. Walaupun kulit dan bibir kering mungkin hanya menunjukkan dehidrasi, kadang-kadang ia juga mungkin membayangkan bahawa anda perlu periksa sekiranya mempunyai hipotiroidisme dan juga diabetes.

Jika anda perasan bahawa terdapat lebihan bulu muka pada dagu, bibir atas dan juga garis rahang, ia mungkin menandakan ketidakseimbangan hormon. Sindrom ovari polikistik adalah gangguan hormon yang menjejaskan wanita.

Bengkak dan kantung mata bukan sahaja masalah kecantikan tetapi ia juga boleh menandakan bahawa terdapat sesuatu yang tidak kena dengan kesihatan anda secara keseluruhan. Ya! Jika mata anda kelihatan letih dan bengkak, anda mungkin mengalami alahan kronik.

Perhatikan jika terdapat sebarang perubahan pada kulit anda atau jika ia telah menjadi pucat. Kilauan kuning pada kulit anda boleh menjadi tanda anemia.

Ruam muka boleh menunjukkan beberapa gangguan termasuk masalah penghadaman. Contohnya, penyakit radang usus (IBD) yang menjejaskan usus besar, juga boleh menyebabkan kulit anda bergegar.

Walaupun tahi lalat biasanya bukan sebab untuk dikhuatiri, tahi lalat baru perlu diperiksa oleh doktor anda, untuk menolak sebarang kelainan. Juga, cari perubahan pada tahi lalat sedia ada, termasuk warna, saiz, pendarahan atau gatal-gatal.

Yang ini memang tak masuk akal. Walaupun keguguran rambut sentiasa menjadi kebimbangan, jika anda kehilangan rambut dari kening dan bulu mata, ini adalah satu amaran. Selain daripada tekanan yang melampau, mungkin gangguan autoimun. Alopecia areata adalah penyakit di mana folikel rambut rosak oleh sistem imun.

Asimetri muka boleh menjadi bendera merah untuk strok. Jika anda melihat di cermin dan muka anda berasa berbeza atau sebelah pihak berasa kebas, jangan abaikan tanda-tanda ini dan periksa diri anda dengan segera.

Ini sangat baik boleh menjadi petunjuk lesi yang dipenuhi kolesterol, dipanggil xanthelasmata, yang boleh menjadi petunjuk penyakit jantung. Seseorang yang mempunyai bintik kuning lembut, seperti ini pada kelopak mata mereka boleh mempunyai lebih daripada 50 peratus peluang untuk membina arteri yang mengeras.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Kadar Kolagen Alami Pada Kaki Ayam Membantu Menurunkan Berat Badan Bukan Itu Sahaja Umur 30an Nampak Macam 20an.

Siapa yang rajin pergi pasar malam, pasti pernah lihat kaki ayam dijual dengan harga yang murah. Ramai yang menolak untuk membelinya kerana terbayang dengan kaki itu ayam berjalan menguis tanah mencari makanannya.

Namun anggapan ini pasti ditolak oleh penggemar kaki ayam. Kaki ayam ini paling sedap jika dimasak kari ataupun sup. Sebenarnya ramai yang tidak tahu bahawa kaki ayam ini memang banyak khasiatnya.

Lupakan seketika bayangan betapa kotornya kaki ayam ini memijak tanah. Sebaliknya bayangkan keenakan menghirup sup kaki ayam dengan menggigit isinya yang lembut dan mudah ditanggal dari tulang kaki.

Admin nak kongsi pelbagai khasiat kaki ayam. Rasanya lepas baca info di bawah pasti ramai yang akan cari sup kaki ayam. Percayalah.

Dalam satu kajian yang dilakukan oleh Fakulti Sains Haiwan, Universiti Chung-Hsing di Taiwan, terungkap bahawa kaki ayam mengandungi kolagen yang sangat tinggi. Walaupun kadar kolagen alami pada kaki ayam hampir sama dengan kolagen yang banyak dijumpai pada sayuran hijau dan buah-buahan, Kolagen adalah salah satu bahan khas yang diperlukan kulit tubuh untuk mengekalkan keanjalan kulit. Manfaat kolagen yang terdapat dalam kaki ayam sangat banyak, antara lain adalah:

i. Kolagen memelihara kesihatan kulit dan membentuk kulit yang anjal kerana menyokong penggantian sel. Kolagen membantu tubuh dalam menyerap kalsium dan protein sehingga membuat tubuh menjadi lebih sihat.

iii. Kolagen dapat meningkatkan pengeluaran sel darah merah kerana bekerja dengan menguatkan struktur pembuluh darah.

iv. Kolagen membantu tubuh dalam menurunkan berat badan kerana boleh meningkatkan metabolisme tubuh terhadap lemak.

v. Kolagen boleh membuat struktur tulang menjadi lebih kuat dan mencegah penyakit kerapuhan tulang.

Penyakit sakit sendi dan tulang rapuh biasanya banyak terjadi pada orang lanjut usia. Penyebabnya adalah tubuh tidak boleh mendapatkan kalsium dan tulang sudah tidak boleh menyerap kalsium dengan baik.

Tapi dengan pengambilan kaki ayam sejak masih muda maka akan memberikan kesan yang berbeza. Bahagian kaki ayam memang hanya terdiri dari kulit, tendon dan tulang.

Kandungan kaki ayam yang kaya dengan protein, kalsium, tulang rawan dan kolagen boleh mudah diserap oleh tubuh. Nutrisi ini sangat penting untuk mengukuhkan struktur tulang dan boleh mencegah kerapuhan tulang apabila sudah lanjut usia.

Nutrisi yang dijumpai dalam kaki ayam adalah seperti protein dan kalsium. Kedua-dua nutrisi ini sangat penting untuk membantu menjana semula saraf, otot dan tulang manusia. Kajian yang sudah dilakukan oleh seorang penyelidik di Amerika mendedahkan bahawa potensi nutrisi tersebut boleh membantu menyembuhkan kecederaan. Walaupun keadaan kecederaan tulang belakang dipercayai boleh cepat sembuh dengan memakai makanan yang mengandungi kaki ayam.

Kaki ayam boleh dibuat menjadi kuah atau sup yang menyegarkan. Bahagian kaki ayam yang banyak mengandungi jaringan ikat dan tulang rawan yang sangat lazat. Bahkan semua nutrisi seperti protein, kolagen, kondroitin dan Glucosamine juga akan larut apabila dimasak menjadi sup. Khasiat dari pelbagai nutrisi ini juga sangat baik untuk membuat pencernaan menjadi lebih sihat. Kesan dari nutrisi ini juga sangat penting untuk membuat usus menjadi lebih lembut sehingga membuat saluran pencernaan anda menjadi lebih sihat.

Kaki ayam yang sudah dimasak akan mengeluarkan beberapa nutrisi yang sangat penting untuk tubuh. Pati atau beberapa jenis masakan lain dari kaki ayam boleh menghasilkan asid amino, kolagen, glisin, hidroksipolin, dan prolin yang boleh membantu menjaga kesihatan kuku. Kaki ayam yang dimasak biasanya akan mengeluarkan cecair atau gel khas yang banyak mengandungi gelatin. Nutrisi ini membantu tubuh dalam mengolah kalsium dan diserap oleh kuku.

Gusi adalah rangkaian kuat yang digunakan untuk menyokong gigi. Beberapa jenis penyakit gusi banyak disebabkan oleh masalah kesihatan gigi yang buruk. Namun boleh juga masalah ini ditimbulkan dari dalam tubuh. Kekurangan vitamin dan beberapa nutrisi lain juga akan membuat masalah pada gusi. Kaki ayam adalah makanan yang banyak mengandung nutrisi dalam jumlah yang sangat banyak. Ada jaringan ikat dan tulang rawan yang boleh berubah menjadi gel kerana mengandungi kolagen, asid amino, dan beberapa zat pembentuk gelatin. Oleh kerana itulah semua zat ini akan memperbaiki keadaan kesihatan gusi.

Kaki ayam memang terkenal dengan semua nutrisinya yang sangat penting seperti kolagen atau zat pembentuk gelatin. Selain itu ternyata kaki ayam juga mengandungi pelbagai jenis mineral seperti zink, tembaga, magnesium, kalsium dan fosforus. Semua mineral ini diperlukan oleh organ tubuh untuk membina kesihatan dan mengatasi pelbagai jenis penyakit. Dengan pengambilan kaki ayam maka juga boleh meningkatkan sistem kekebalan tubuh.

Kaki ayam yang banyak mengandungi kolagen dan pelbagai jenis mineral lain ternyata juga boleh membentuk probiotik semula jadi. Agen gelatin yang banyak didapati pada cecair dari rebusan kaki ayam sangat baik dalam membentuk probiotik semula jadi. Probiotik akan membuat tubuh mampu membentuk imuniti semula jadi, menyihatkan usus dan mengatasi masalah saluran pencernaan.

Kaki ayam juga menghasilkan beberapa jenis asid amino yang sangat baik untuk tubuh. Salah satu jenis asid amino yang dilepaskan dari kaki adalah arginin. Ini adalah jenis asid amino yang bermanfaat untuk tubuh. Salah satunya adalah membantu tubuh dalam melepaskan hormon yang menyebabkan perasaan tertekan dan stres. Bahkan arginin juga penting untuk menghasilkan hormon pembiakan baik untuk lelaki dan wanita.

Manfaat kaki ayam yang terakhir adalah untuk menjaga kerosakan jaringan tubuh. Mempunyai rangkaian tubuh yang kuat memang sangat penting untuk kesihatan. Rangkaian ikat diperlukan untuk otot, tulang dan pelbagai jenis organ badan seperti hati, hempedu dan organ lain. Kaki ayam yang sudah dimasak akan mengeluarkan asid amino kumpulan glisin. Glisin mempunyai fungsi penting untuk mengukuhkan jaringan ikat tubuh, menjaga kesihatan organ tubuh, membantu tubuh dalam mengeluarkan racun tubuh dan juga meningkatkan kualiti saraf sehingga dapat meningkatkan rasa selesa semasa tidur.

Kaki ayam memang terbukti mengandungi pelbagai nutrisi penting yang bermanfaat untuk membina kesihatan tubuh. Kaki ayam juga boleh membantu memulihkan stamina kerana keletihan, masa pemulihan selepas sakit atau operasi, memulihkan keadaan usus yang bermasalah dan mengatasi alergi terhadap beberapa makanan.

Namun memasak kaki ayam tidak boleh dilakukan secara sembarangan. Berikut ini adalah beberapa tip untuk memasak kaki ayam dan menghilangkan semua potensi bakteria.

1. Ambil bahagian kaki ayam. Potong paras paha bawah sehingga yang tertinggal benar-benar kaki.

2. Cuci dengan air bersih yang mengalir sehingga semua kotoran boleh keluar. Jika beli kaki ayam dari peniaga maka jangan terus memasaknya tapi cuci semula.

3. Potong semua bahagian kuku kaki ayam untuk menghilangkan bahagian kaki yang kelihatan kotor dan menjijikkan.

4. Rebus kaki ayam dengan air panas selama beberapa minit.

5. Hilangkan lapisan kulit keras pada kaki ayam. Lapisan kulit berwarna kuning harus dihilangkan untuk mengurangkan potensi bakteria dan kotoran yang memang tertinggal dalam kaki ayam.

6. Rebus lagi bahagian kaki ayam dan masak sesuai dengan selera anda.

7. Selalu gunakan kaki ayam yang masih segar dan baru dipotong dan jangan masak kaki ayam yang sudah disimpan lebih dari 48 jam dalam peti sejuk.

Manfaat kaki ayam memang cukup banyak, namun pastikan anda memasaknya dengan cara yang benar. Ini kerana kaki ayam harus di cuci dengan bersih agar tidak menimbulkan bakteria yang berbahaya bagi kesihatan.

SUMBER: SIHAT WARAS


Cara Padamkan MySejahtera Di Nombor Lama & Gantikan Ke Nombor Baharu. Jika Bertukar Nombor!

MySejahtera adalah satu aplikasi yang wajib ada di dalam peranti anda ketika menjalani fasa norma baharu. Perlu dikemaskini setiap masa bagi mengetahu status terkini anda.

Berhajat menukar nombor telefon? Mungkin ada permasalahan datang sekiranya anda bertukar nombor telefon. Bimbang pula dengan akaun MySejahtera yang telah didaftarkan dengan nombor tersebut akan hilang, terpadam dan sebagainya.

Kebarangkalian mengalami masalah nombor telefon dan email tidak aktif, atau mungkin anda telah logout dari akaun MySejahtera, jadi apa perlu buat? Sebenarnya anda boleh sahaja membuat akaun baharu  tetapi dengan syarat anda perlu padam akaun lama terlebih dahulu. Perkongsian daripada Siti Nur Zulaikha, boleh menyelesaikan masalah anda.

NOTA: BUKA DEKAT CHROME di pautan https://mysejahtera.malaysia.gov.my/help/ (jangan sesekali buka dekat MySejahtera).

Di sini cara bagaimana untuk memadam ataupun delete akaun MySejahtera anda yang lama walaupun anda tidak dapat login ke akaun tersebut. Untuk membuat sebarang perubahan kepada akaun MySejahtera, anda boleh menggunakan perkhidmatan MySejahtera Helpdesk.

Sistem ini akan memaparkan pelbagai masalah yang dihadapi secara terperinci. Kebanyakan isu biasa ada disenaraikan dalam Soalan Lazim (FAQ). Hijabi inia kongsikan cara padam akaun. Untuk kemaskini maklumat pun boleh gunakan cara yang lebih kurang sama.

Ini langkah-langkahnya:

Langkah 1 : Layari https://mysejahtera.malaysia.gov.my/help/

Langkah 2 : Klik ‘Mula’

Langkah 3 : Klik pada pilihan ‘C’ -Saya ingin mengemas kini Nama, Nombor Kad Pengenalan / Pasport, ID Pengguna atau memadam akaun saya.

Langkah 4: Kemudian klik ‘G’ -Saya ingin memadamkan akaun saya

Langkah 5: Masukkan ID Pengguna MySejahtera yang lama (tolong faham yang lama. Kalau ID Pengguna MySejahtera nombor telefon, masukkan nombor telefon, kalau ID Pengguna e-email maka masukkan email.

Langkah 6: Masukkan ID Pengguna MySejahtera yang lama (kalau Id Pengguna MySejahtera nombor telefon, tekan nombor telefon dalam bulatan kecil. Jika Id Pengguna MySejahtera e-mel, tekan e-mel) alamat e-mel untuk dihubungi tu masukkan e-mel yang aktif ye.

Langkah 7: Nanti akan jadi macam ini (tunggu e-mel)

Langkah 8: Akan dapat e-mel pertama yang dihasilkan secara automatik. Jangan balas e-mel ini.

Langkah 9: E-mel kedua (E-mel ini penting. Baca betul-betul e-mel ini, kalau sebiji macam ni, boleh ke langkah ke 10 dan e-mel ini akan ambil masa ye. Kalau nasib anda baik, sekejap sahaja, kalau sistem jem, tak mustahil anda perlu tunggu hingga 5 hari.

Langkah 10: Buka akuan MySejahtera  (kalau tak ada lagi, boleh daftar dulu ye) tekan ‘COVID-19 Vaccination’

Langkah 11: Klik Vaccine for (nama anda)

Langkah 12: Nanti akan jadi macam ini (tengok ejaan nama, ic dan nombor telefon. Kalau salah boleh edit) lepas itu tekan ‘Confirm’

Langkah 13: Jawab semua soalan (soalan 1 dan 4 tu penting. Soalan 1 jawab YA, soalan 4 tu masukkan alamat sampai keluar peta dalam petak tu. Soalan-soalan lain tu asas tentang diri anda.

Langkah 14: Nanti akan jadi macam ini, tekan ‘Close’

Langkah 15: Sudah siap (semua maklumat dalam MySejahtera yang lama telah pun dipindahkan ke dalam MySejahtera yang baru)

Sumber : Siti Nur Zulaikha

BOLEH JUGA TONTON VIDEO INI UNTUK MEMBANTU ANDA:


Terlalu Lama Bawah Matahari Buat Kulit Kepala Bengkak! Hati-hati Bila Beriadah…

Pernah tak anda alami masalah kulit kepala yang pedih dan sakit bila terlalu lama berjemur bawah matahari? Jika ya, kulit kepala anda berkemungkinan akan menjadi rosak akibat pendedahan itu.

Sinaran matahari itu juga boleh menyebabkan iritasi pada beberapa Kawasan di kulit kepala. Terdapat pelbagai symptom yang boleh terjadi, antaranya:

Malah keadaan akan menjadi lebih teruk apabila seseorang itu alami satu kecederaan pada kulit kepala. Mereka akan mengalami masalah seperti:

Pendedahan sinaran matahari yang berlebihan boleh merudumkan kesihatan kulit kepala. Tetapi masalah itu tidak membawa kepada keguguran rambut.

Namun, kulit kepala yang menggelupas boleh sahaja menghilangkan beberapa helaian rambut. Jangan khuatir sis, setelah kulit kepala sembuh, rambut boleh tumbuh semula.

Iritasi pada kulit kepala boleh sahaja diatasi dengan beberapa Langkah yang boleh anda ikuti, seperti:


Subhanallah CANTIKNYA Daphne Iking Berhijab Dalam Majlis Ilmu, Rupanya Dah 7 Tahun Peluk Islam

Viral di media sosial baru-baru ini apabila pelakon dan pengacara tinggi lampai, Daphne Iking memegang seekor anjing dengan mengeluarkan satu kenyataan yang mengundang perhatian dan kemarahan netizen. Tetapi Daphne sekali lagi mencuri perhatian apabila tampil cantik berhijab sempurna. Ramai menyangka dia sudah melakukan penghijrahan apabila tampil berhijab sempurna dengan busana longgar yang menutup auratnya. Tetapi sebenarnya Daphne hadir berhijab ketika menjadi host program kebajikan kutipan dana untuk pembinaan masjid di Seville, Spain menjadi tumpuan.

Menurut Daphne, dia berterima kasih kepada peminat yang sentiasa mendoakan yang terbaik untuknya. Menurutnya lagi, dia sudah mula memakai selendang sebelum dia berhijrah lagi. Dia juga memberitahu mempunyai sebab tersendiri mengapa masih belum bertudung.

Melihat kepada masyarakat hari ini, dia percaya seseorang lebih cepat menghukum dan mencari kesalahan berbanding melihat sesuatu daripada sudut yang positif. Jadi lebih baik dia betulkan, menambah pengetahuan dan memperkukuhkan iman dahulu.

Memang cantik sekali melihat penampilan Daphne Iking berhijab. Ramai yang teruja dan mendoakan yang terbaik buat Daphne. Kita doakan semoga Daphne akan dibukakan hati untuk melakukan penghijrahan dan berhijab sepenuhnya satu hati nanti.

Sebelum itu, pelakon dari Sabah ini telah memeluk Islam dengan nama Islamnya adalah Dahlia Eleanor M Iking. Dia juga menegaskan bahawa tujuan sebenar memeluk agama Islam adalah kerana terpesona dengan keindahan agama Islam bukan semata-mata kerana ingin mengahwini lelaki Muslim.

Daphne dan suaminya. Azmi Abdul Rahman berkahwin pada 8 Januari 2011 di kampung halamannya, Keningau, Sabah. Walau bagaimanapun mereka hanya mengadakan majlis kenduri secara kecil-kecilan.

Apatah lagi kebanyakan ahli keluarga Daphne jenis yang suka membaca. Semua bahan bacaan dibaca termasuk buku berkaitan agama yang turut diletakkan di rak buku. Antara buku tentang agama yang pernah dibaca seperti Understanding Islam (A Brief Illustrated Guide To Understanding Islam oleh I.A. Ibrahim).

Menurutnya buku ini mengajar panduan asas Islam. Ia memudahkan dia untuk  belajar tentang perkara boleh dilakukan atau dilarang dalam agama ini, ternyata Daphne begitu teruja dan bersemangat setiap kali bercerita lanjut tentang minatnya yang mendalam tentang agama.

Daphne memberitahu keluarga sebelah ibunya, Naili Ganahang adalah sebuah keluarga campuran yang cukup unik. Mereka terdiri daripada latar belakang budaya dan agama yang cukup berbeza. Jadi dari sinilah mereka menghormati kepercayaan masing-masing.

Takdir bagaimanapun telah membuka hati Daphne untuk mendalami agama Islam. Rakan-rakan mualaf juga banyak bercerita tentang keindahan dan kesucian Islam. Rasa ingin tahu semakin memuncak dan Daphne banyak bertanya kepada ustaz kalau ada soalan bermain di fikiran tentang hal-hal berkaitan agama.


Ustaz Ini Jelaskan Hukum Simpan Kuku Panjang Serupa Orang Kafir. Bukan Mudah Pun Nak Jaga!

Dewasa ini ramai yang begitu prihatin menjaga kuku dan pancaindera yang satu ini memang diberi perhatian khusus hingga sanggup merapikan kuku setiap minggu.

Tidak salah untuk memanjakan tangan, tetapi bukanlah caranya dengan menyimpan kuku panjang. Memang nampak cantik setelah merapikannya, tetapi hukum yang diberi ustaz ini juga menakutkan. Jika ada yang menyimpan niat, sila abaikan kerana kuku pendek itu lebih terjamin kebersihannya.

Ini jawapan Ustaz Azhar Idrus bagi lelaki atau perempuan yang menyimpan kuku panjang menyerupai orang kafir.

Menurutnya, sunat bagi kita memotong kuku lebih rendah daripada jari. Hukumnya jadi harus pula jika kita menyimpan sama tinggi dengan jari.

Dan jika kuku panjang lebih dari jari, hukumnya tidak berdosa tetapi jatuh makruh. Walau bagaimanapun, jika kuku itu panjang menyerupai orang kafir, hukumnya terus jatuh haram.

Ada pula yang berkata dosa menyimpan kuku panjang ini umpama membela sekandang babi. Menurut beliau, ia tidak betul. Tetapi tetap menekankan hukum membela kuku panjang menyerupai orang kafir adalah HARAM.

Wallahualam.


Jangan Ambil Mudah Dengan Demam Influenza. Bahaya!

Baru-baru ini kita dapati ramai yang demam, batuk, selesema dan sakit tekak. Pastinya kita akan memikirkan ianya adalah jangkitan Covid-19. Akan tetapi, terdapat demam influenza yang semakin meningkat kesnya! Jom ketahui cara untuk membezakan jenis demam influenza dan demam biasa.

Demam biasa pastinya mempunyai simptom tersendiri iaitu demam, pening kepala, selesema, batuk, sakit tekak, hidung berair dan sakit badan. Diingatkan influenza juga mempunyai simptom yang sama. Kedua-dua demam biasa dan demam influenza mempunyai simptom yang sama iaitu berpunca dari virus.

Selalunya perbezaan yang ketara untuk mengetahu demam biasa atau demam influenza adalah jenis virus adalah berlainan. Demam biasa atau demam selesema biasa adalah berpunca dari virus rhinovirus yang mempunyai 3 jenis utama iaitu A,B dan C. Dikatakan, mempunyai lebih 160 subjenis yang boleh menjejaskan tubuh badan manusia. Ini bermaksud, anda boleh mendapat jangkitan banyak kali.

Bagi demam influenza pula, berasal dari virus influenza sendiri. Virus influenza ini terdiri daripada jenis A,B,C dan D. Virus A pada influenza ini merupakan agen utama jadi ianya paling kerap ditemui. Ia adalah virus H1N1 dan H3N1.

Menurut laman sesawang Hellodoktor, untuk anda membezakan demam biasa dan demam influenza ini agak sukar kerana simptomnya lebih kurang. Hanya keputusan ujian makmal yang khusus dapat membantu untuk membezakannya.

Secara dasarnya, demam influenza selalunya lebih teruk dan berlaku secara tiba-tiba berbanding demam biasa. Demam biasa dianggap ringan dan datang secara beransur dan tidak mengejut. Dibawah ini adalah perbezaan ketara yang anda boleh perhatikan sekiranya terjadi kepada anda:

Akhir kata, penyakit apa pun anda perlu berhati-hati terutama sekali apabila penyakit tersebut jenis mudah dijangkiti. Teruskan untuk mengamal gaya hidup sihat. Berjumpa dengan doktor sekiranya anda ingin mengetahui tentang sakit yang sedang anda alami. Jangan lupa untuk makan ubat walaupun ada yang tidak suka!


Elak Pakai Foundation Macam Topeng Atau Tepung Gomak, Ini Tip Yang Boleh Diikut

Wanita dan solekan mana mungkin dapat dipisahkan. Pastinya anda suka mengenakan solekan pada wajah walaupun sekadar menyapu pelembap bibir.

Mungkin ketika memilih produk solekan seperti lipstik, pembayang mata dan pemerh pipi bukan masalah besar bagi anda namun apabila tiba bab memilih foundation (bedak asas) anda mungkin pernah tersalah pilih.

Sebenarnya amat penting untuk kita memilih bedak asas mengikut tona kulit. Jika tersalah pilih, solekan pada wajah akan kelihatan kusam dan tidak bermaya.

Kadangkala, warna yang dibeli terlalu terang atau terlalu gelap. Lebih malang jika foundation yang dibeli sama sekali tidak mampu menutup kekurangan pada wajah anda. Paling teruk kalau bedak asas yang disapu pada muka nampak macam topeng.

Jangan pening hijabi! Hijabista memahami kekeliruan anda ketika membeli foundation. Jadi, ini 5 tip mudah yang boleh anda praktikkan sewaktu membeli foundation agar tidak tersalah pilih warna.

Pemilihan foundation tidak hanya terbatas dengan tona kulit sahaja. Anda juga harus memadankan foundation dengan jenis kulit anda.

Sebagai contoh, jika anda mempunyai masalah kulit yang berminyak, lebih baik anda gunakan foundation yang bebas minyak atau oil-free. Berbeza jika anda mempunyai kulit yang kering, anda harus gunakan foundation yang memiliki kandungan pelembap.

Setelah anda tahu jenis dan warna foundation yang sesuai dengan anda, lebih baik jika anda baca review terlebih dahulu. Fungsinya adalah untuk mengetahui keberkesanan produk tersebut.

Cara paling mudah untuk menentukan sama ada warna foundation tersebut benar-benar sesuai dengan kulit anda adalah dengan mencubanya. Kebiasannya, anda akan calitkan pada bahagian belakang tangan sedangkan sebenarnya warna tangan dan wajah itu jauh berbeza.

Untuk result yang lebih baik, cuba calitkan pada bahagian di antara leher dan dagu atau pada bahagian leher berhampiran telinga.

Kadangkala, cahaya lampu yang ada di kedai makeup terlalu terang dan kuat sehingga warna foundation kelihatan lebih terang daripada yang sepatutnya. Lebih baik anda keluar daripada kedai dan lihat di bawah cahaya matahari sama ada ia sesuai atau tidak dengan warna kulit anda.

Jika anda masih ada keraguan untuk membeli foundation tersebut, minta sahaja sample pada jurukedai tersebut. Jika sesuai, barulah anda boleh beli botol yang besar.


8 Tip Pilih KOLAGEN Terbaik Supaya Tak Jadi Mangsa PENIPUAN.  Awas, Salah Pilih Boleh Rosak MUKA!

Pernah anda rasakan bagai di‘psiko’ setiap kali menonton kaca tv yang rata-rata dipenuhi dengan iklan suplemen kolagen; kolagen memutih, kolagen menganjal, kolagen menyihat dan 1001 lagi kebaikan kolagen. Jika ya, ketahui dahulu cara memilih kolagen terbaik sebelum anda mengambil keputusan untuk membeli salah-satu daripadanya!

Sebelum itu, kaji dulu apa sebenarnya kolagen dan mengapa ia diperlukan oleh tubuh anda. Kolagen adalah komponen utama dalam kulit manusia. Lebih daripada 71 peratus protein dalam sel-sel kulit terdiri daripada kolagen, di mana berkait rapat dengan pertumbuhan, pemulihan dan nutrisi kulit. Sebagai tambahan, kolagen mempertingkatkan penghasilan sel-sel baru, membantu memelihara keremajaan kulit, melembutkan dan membuat kulit lebih bercahaya. Kolagen juga efektif untuk menghilangkan kedutan dan mencegah proses penuaan.

Sebagai sebuah suplemen yang telah diformulasikan,  berikut 8 cara memilih produk kolagen terbaik bagi membantu anda mendapatkan kesan yang terbaik  dan paling utama pastikan apa yang dikomsumsikan itu adalah selamat.

1. Lebih baik memilih kolagen yang berbentuk makanan berbanding kolagen yang disuntik. Ini untuk memastikan sintesis enzim mengoptimumkan serapan ke dalam tubuh badan.

2. Pilih saiz kolagen sekurang-kurangnya 1000 dalton dan ke bawah. ‘Microfine size’ membantu penyerapan yang baik kerana saiz ini adalah paling optimum diserap oleh sel, maka setiap kolagen yang diambil adalah lebih 100 peratus diserap dan memberi efek lebih cepat.

3. Pastikan kolagen mempunyai antioksidan yang tinggi untuk mengurangkan kesan pra-penuaan.

4. Pastikan setiap pemilihan kolagen mempunyai ‘emolient’ yang unggul dan boleh mengunci kelembapan yang berpanjangan.

5. Pastikan suplemen itu mempunyai elemen vitamin B-Complex untuk membantu sintesis atau pembentukan kolagen dari tubuh kita sendiri.

6. Kolagen juga penting untuk kekal cantik, tetapi pastikan ia mempunyai kandungan glucosamine untuk kesihatan sendi.

7. Pastikan setiap kolagen itu mempunyai bahan yang merangsang pembentukan asid hyaluronik yang memberi kesan kulit lebih tegang kerana ia berfungsi mengikat kolagen dengan serat yang elastin.

8. Akhir sekali, pastikan ia adalah selamat dan tidak bertoksin.

Makanan tambahan seperti kolagen jika diambil secara berlebihan bakal mengundang risiko terhadap sistem dalam badan. Menurut Pakar Toksikologi, Keselamatan dan Terapi Makanan Jabatan Sains Nutrisi, Universiti Islam Antarabangsa Malaysia, Dr Norazlanshah Hazali, kesan pengambilan kolagen tanpa had tidak akan dilihat serta-merta sebaliknya, pada jangka masa panjang jika digunakan secara berterusan. Antara risiko yang bakal dihadapi adalah mengalami kerosakan sel hati. Oleh itu, hati-hati ya!


Awal Ashaari Dan Scha Alyahya Selamat Tiba Di Mekah, Tunaikan Ibadah Umrah

Baru-baru ini, pasangan selebriti terkemuka; Awal Ashaari dan Scha al-Yahya telah berkesempatan menunaikan umrah di tanah suci Mekah. Difahamkan, pasangan ini telah berangkat pada Jumaat yang lalu.

Awal atau nama sebenarnya Ahmad Awaluddin Ashaari, telah memuat naik hantaran di laman Instagramnya ketika mahu berangkat ke Tanah Suci Mekah bersama isteri, Scha Alyahya serta rombongan jemaah yang lain.

“Alhamdulillah, pagi Jumaat yang barakah, kami sekeluarga selamat berangkat ke tanah suci Mekah bersama sama dengan jemaah dari @irkaztravel”

Pengacara dan pelakon tersebut juga tidak lupa untuk mengucapkan terima kasih buat semua yang telah mendoakan serta mendoakan kembali agar mereka turut diberikan peluang menunaikan umrah.

“Terima kasih buat semua yang mendoakan perjalanan kami dan kami doakan semoga kita semua berpeluang dijemput sebagai tetamu Allah SWT.”

Apa yang menarik perhatian Hijabista adalah imej pelakon dan pengacara jelita, Scha Alyahya atau nama sebenarnya, Sharifah Nor Azean Syed Mahadzir Al-Yahya yang terlihat manis menutup aurat dengan sempurna. MasyaAllah, cantik sangat!

Imej berhijab Scha juga telah menarik perhatian dan menjadi sorotan peminat sehingga ramai yang memujinya serta mendoakan agar pelakon Awan Dania tersebut istiqamah bertudung dan menutup aurat.

Menjengah ke ruangan komen hantaran yang dimuat naik, rakan artis dan para peminat juga tidak ketinggalan meninggalkan komen dan mendoakan buat Awal dan Scha. Mereka juga berharap agar pasangan sejoli tersebut mendapat umrah yang mabrur.

“Semoga memperolehi umrah yg mabrur Dan terus istiqamah menutup aurat setelah pulang dari tanah suci….inshaAllah”

“MasyaAllah TabarakAllah Selamat Perjalannya Umrah Dah Kembali Dgn Selamat Aamiin3”

“Semoga dipermudahkan segala urusan ibadah n mendapat umrah mabrur! Enjoy ya solat di mekah n madinah.”

“Rezeki dan izin ini semua dari Allah. Tetamu Allah yang penuh kerahmatan. Grab the opportunity and u’ll see His hidayah. In shaa Allah”

“Semoga dipermudahkan urusan & dikurniakan umrah yg mabrur. ”

Sekadar info, Awal dan Scha telah mendirikan rumah tangga pada 4 Mei 2012. Hasil perkahwinan, mereka telah dikurniakan dua orang anak perempuan iaitu Lara Alana dan Lila Amina.